EXPRES VESTI - Politiko: Hilari povećala prednost u anketama\nPolitiko: Hilari povećala prednost u anketama\nVAŠINGTON - Kandidat demokrata na predsedničkim izborima u SAD Hilari Klinton povratila je prednost nad republikancem Donaldom Trampom posle prve debate u kojoj je, prema mišljenju mnogih birača, odnela pobedu, pokazuju najnovije ankete.\n"Politiko" je objavio da Klinton sada vodi u sedam od 11 država u kojima je ishod glasanja neizvestan, čime ima lakši put ka osvajanju većine od 270 elektorskih glasova u novembru.\nOna vodi i u mnogim od najvećih država gde se birači već godinama opredeljuju za demokratske predsedničke kandidate.\nU međuvremenu, u centar pažnje u predsedničkoj kampanji dospeli su 20 godina stari poreski podaci Donalda Trampa.\nHilari Klinton optužuje Trampa da se obogatio na račun običnih poreskih obveznika.\n"Bio je zauzet sa svojim računovođama pokušavajući da utvrdi kako će da nastavi da živi kao milijarder, i koristio je svoje političke veze da prikupi stotine miliona dolara u vladinim subvencijama i dodatnim poreskim olakšicama za svoje kompanije - drugim rečima: Tramp je punim rukama uzimao od Amerike a ostavljao nama ostalima da plaćamo račune".\nNa predizbornom mitingu u važnoj državi na srednjem Zapadu - Ohaju - Klinton je kritikovala Trampa zbog nedavnog izveštaja Njujork Tajmsa u kojem se iznosi deo njegovog povraćaja poreza u državi Njujork 1995. godine, kada je proglasio 916 milona dolara poslovnih gubitaka zbog neuspešnih kockarnica i drugih poslovnih poduhvata.\nBio je to tako veliki odbitak da je mogao da omogući njujorškom mogulu da na legalan način izbegne plaćanje poreza na zaradu u SAD i do 18 godina.\n"Dok su milioni američkih porodica, uključujući moju i vašu, vredno radile i pošteno plaćale svoje deo, izgleda kao da on nije dao nikakav doprinos našem nacionalnom budžetu", kazala je Klinton.\nTrampov izborni štab nije porekao tačnost poreskih podataka a sam kandidat je branio svoju poslovnu praksu na predizbornom skupu u Koloradu.\n"Razumem poreske zakone skoro bolje od bilo koga drugog, i zato sam ja taj koji može da ih istinski popravi. I to je ono što se obavezujem da ćemo da uradimo, želimo pravednost, želimo da novac ulazi u budžet, želimo da se troši na ispravan način jer ne zaboravite - oni troše naše poreske dolare nepravedno i nesmotreno", poručio je Tramp.\nTramp je prekršio četiri decenije dugu tradiciju u američkim predsedničkim izborima svojim odbijanjem da objavi podatke o porezu koji je plaćao, navodi Glas Amerike.\nOn kaže da su njegovi poreski podaci od nekoliko godina unazad pod revizijom federalnih vlasti i da će ih objaviti kada se revizija završi, iako ne postoji pravilo koje zabranjuje objavljivanje tih podataka pre tog vremena.\nViše iz kategorije: « Trampa skupo košta kampanja: Izgubio 800 miliona dolara\tTramp: Videćemo kakav ćemo odnos imati Putin i ja »


SAP sistem u MK Group\nManji troškovi, veći profit – rezultati implementacije SAP sistema u "MK Group"\nNovosadska "MK Group", prva privatna kompanija koja je uvela poslovno-informacioni sistem SAP, proširujući primenu SAP i na sektor agrara, 2006. godine implementirala je jedinstveni modul za agrar pod nazivom ZAGA.\nOnog trenutka kada je poljoprivreda postala vodeća delatnost u "MK grupi", pojavila se potreba da se na centralizovan način prati poljoprivredna proizvodnja na velikim površinama koje se prostiru na različitim geografskim lokacijama. Poznavanje drugih SAP modula, kao i poznavanje lokalnih zakonskih propisa, poslužili su kao korisna baza za izradu modula za agrar. Zahvaljujući ovom modulu, "MK Group" je uspela da za vrlo kratko vreme od poljoprivrede stvori unosan, predvidljiv, visoko organizovan i planiran biznis - izjavila je Svetlane Stajić, direktora "MK IT Business Solutions", kompanije koja je specijalizovana za implementaciju standardnih i razvoj dodatnih SAP rešenja.\nDarko Milačić, izvršni direktor "MK Group" istakao je da je osnovna prednost SAP što obezbeđuje menadžmentu da standardizovane informacije, bitne za upravljanje poslovanjem, budu raspoložive u realnom vremenu, na nivou svakog pojedinačnog preduzeće i cele "MK Grupe".\nTo u agraru praktično znači da menadžer u svakom trenutku može da prati kompletnu poljoprivrednu proizvodnju, od njiva i silosa, preko mašinskog parka, do učinka svakog pojedinca i mašine u sistemu. SAP omogućava kompletnu analizu prinosa, analizu troškova proizvodnje, poređenje stvarnih i očekivanih rezultata, planiranje resursa i troškova, kao i dalje planiranje rasta prihoda - objasnio je Milačić.\nPrema rečima Milačića, implementacijom SAP, kompaniji se podiže cena, međutim sa aspekta korišćenja programa, firme mogu da očekuju povraćaj kroz dve do tri godine. On je naveo da se i modul ZAGA poljoprivrednom gazdinstvu, koje ima više od 5.000 hektara, takođe može isplatiti za dve do tri godine.\nPraćenje poljoprivredne proizvodnje "MK Group" prikazao je u firmi "Agrounija" u Inđiji.


Vesti online / Sport / Fudbal / Stojković: Srbiju u Osaki čeka pun stadion\n"Oni su napravili sjajan program u kojem najavljuju meč sa našom selekcijom. Nema sumnje da će na stadionu u Osaki biti svih 50.000 gledalaca, koji će napraviti odličnu atmosferu", objašnjava Stojković za "Večernje novosti".\nOn otkriva da Japanci rade na tome da u reprezentaciji ipak bude nekoliko najvećih zvezda, i pored najave da će obe selekcije igrati sa igračima koji uglavnom dolaze iz domaćih liga.\n"Japanci meč sa Srbijom dočekuju krajnje ozbiljno i uveliko rade na tome da ipak obezbede dolazak nekoliko zvučnih imena. Sigurno je da će igrati Šunsuke Nakamura, koji je sada u Jokohami, a radi se na tome da u ekipi budu Hasebe iz Volfsburga i Honda, otkrovenje u moskovskom CSKA", rekao je Piksi.\nStojković je najavio dolazak na utakmicu „samuraja i orlova“.\n"Od Nagoje do Osake ima 50 minuta vozom. Prilagodiću tadašnji trening sa utakmicom, tako da ću sigurni biti na stadionu i navijati za 'orlove'".\nFUDBAL FSS sledeće nedelje o selektoru reprezentacije


Srbija i izbeglice: retrospektiva – ON-OFF\nDa bi se uslovi jednog ljudskog života mogli opisati kao dostojanstveni, ta osoba mora pre svega imati krov na glavom i mogućnost da nađe zasposlenje, te naravno pristup zdravstvenoj i socijalnoj zaštiti i obrazovanju. S obzirom na stanje u zemlji, i dobar deo naših sugrađana ne uživa sva ta prava, ali situacija jedne izbeglice, koja se nalazi u stranoj zemlji i često ne raspolaže ikakvim sredstvima, uglavnom je još teža. Dobijanje utočišta u Srbiji zato bi trebalo da predstavlja šansu za nov početak, ali u praksi to nažalost ne funkcioniše tako.\nNo naš Libijac imaće, u najmanju ruku, pravo na smeštaj – koje će ostvariti daljim boravkom u centru za azil, što je do sada bio slučaj. Integracija će se ostvariti daljom izolovanošću u vangradskim kolektivnim centrima i manje-više potpunom odsečenošću od lokalne zajednice. Istini za volju, odnedavno je srpski Komesarijat za izbeglice i migracije počeo da izdvaja i dodeljuje osobama koje su dobile azil određena sredstva kako bi iznajmili smeštaj, ali broj ljudi koji su dobili ovu pomoć još uvek je zanemarljiv. Inače, čak i osobe koje su još uvek u postupku azila imaju pravo da traže socijalnu pomoć od države, ali kao što je poznato, visina socijalne pomoći u Srbiji je jednostavno bedna.\nS obzirom na postojeće stanje, teško je očekivati da će naša izbeglica iz Libije biti raspoložena da duže vreme ostane u „domaćinskoj“ Srbiji, koja, nasuprot hvalisanju naših političara, nije u stanju da pruži najosnovnije životne uslove prinudnim migrantima.


15. March, 2016 21:43 |\nPozorišnu sezonu KC Dragica Žarković otvorio je predstavom “Hotline” koja je večeras u dva termina izvedena u Kosovskoj Mitrovici. Reč je o komediji zabune koja, kroz prizmu tri lika, govori o neverovatnim situacijama u koje nesporazum može da dovede svakog od nas – svakodnevni muško-ženski problemi, odnosno problemi između dva muškarca. Ova komična ljubavna priča istražuje različite nivoe apsurda, gde glavni lik pokušava da razreši svoje ljubavne probleme pronalazeći naizgled jednostavno rešenje – kontaktiranjem agencije za poslovnu pratnju. Zaplet nastaje onda kada se na vratima umesto naručene devojke, pojavi muškarac… Junaci ove komedije na šarmantan način oslikavaju večite probleme muško-ženskih odnosa, ali nam prenose i interesantne anegdote između muškaraca. Predstava je potpuni autorski rad glumaca Mirke Vasiljević, Nemanje Janičića i Igora Damnjanovića, koji ujedno potpisuje i režiju predstave. Mirka Vasiljević podseća da su već napravili tri predstave “Pazi s kime spavaš”, “Hotline” i “Voli me do kraja” u sopstvenoj produkciji što se tiče teksta, scenografije i kostima i izuzetno su ponosni kad napune salu kao večeras , to je ono zbog čega i prave predstave – da se publika zabavi i da i glumci uživaju jer vide da i publika uživa. Sa ovom predstavom, već prikazanom u Gračanici, Mirka Vasiljević je prvi put posetila Kosovo i Metohiju. “Ja sam imala sa ovom predstavom prvi put moguchnost da uopšte dodjem na KiM i zbog toga mi je to sve jako drago. Bili smo i u Gračanici, posetila sam nešto što sam želela da posetim, danas smo i ovde kod vas…super je publika, vidi se da je navikla na pozorište, da ume da reaguje i to je ono najlepše” – kazala je Vasiljević. Uloga Nemanje Janičića u ovom komadu je dosta atraktivna, obzirom da je u pitanju lik koji nije svakidašnji. Iako je u pitanju komedija, Janičić kaže da je u pitanju poučna priča. “Nije baš često da neko igra muškarca koji je poslovna pratnja za žene tako da je to publici uvek interesantno ali mislim da su svi likovi lepo postavljeni u ovom komadu i da to funkcioniše kao jedna simbioza. Videli ste da je publika reagovala onako kako smo mi ustvari i hteli da reaguje. Ima ova predstava dosta pouka koje čovek može da izvuče, samo ako hoće” – rekao je Janičić. Igor Damnjanović, koji je ujedno i režiser predstave ističe da je publika u Kosovskoj Mitrovici navikla na pozorište, voli da se nasmeje, ume i da nagradi a puna sala govori u prilog tome da je ovaj grad, ova publika željna pozorišta. “Mitrovica je jedan ozbiljan grad koji je navikao i na publiku, ja to znam odavno dok je sedište prištinkog Narodnog pozorišta bilo u Mitrovici mi smo uvek znali da razgalimo tu publiku a i ona nas na znalački način jer su stvarno znali da prate i da učestvuju u svemu tome. Ta priča zašto sad ne gostujemo više u Mitrovici sa pozorištem to je neka sad druga vrsta i politike i situacije i svega toga, mislim da je žalosno, onako ja iz prištinskog pozorišta mogu da kažem ”- rekao je Damnjanović. “Publika koja voli da se nasmeje, koja ume i da nagradi, koja normalno gleda… drago mi je što je bilo puno, to samo govori u prilog tome da je publika i da je ovaj grad, velik igrad, željan pozorišta” – podvukao je Damnjanović. On je dodao da je u pripremi predstava “Voli me do kraja” u kojoj ne igra ali je režirao. Pored toga, postoje i neki planovi za snimanje serije na osnovu predstave “Pazi s kime spavaš”.\nSala Mitrovačkog dvora bilaje puna u oba termina – i od 18 i od 20h.


Za obnovu plovnog puta na Savi obezbeđeno milion evra - Gradjevinarstvo.rs\nZa obnovu plovnog puta na Savi obezbeđeno milion evra\n05.06.2013. | Beta\nMinistarstvo saobraćaja Srbije saopštilo je juče da je obezbedilo milion evra za ulaganje u prvu fazu radova na obnovi plovnog puta na reci Savi. Kako se navodi u saopštenju, to će omogućiti da se posle dve decenije u plovni put na Savi investira značajna suma novca.\nZa kompletnu rehabilitaciju i sve planirane aktivnosti na reci koja povezuje sedam miliona ljudi u četiri države neophodno je obezbediti oko 15 miliona evra\nObezbeđena sredstva omogućiće da se na reci Savi, koja povezuje Sloveniju, Hrvatsku, Bosnu i Hercegovinu i Srbiju, investira u revitalizaciju i saniranje, pre svega problematičnih tačaka, kako bi se omogućila bezbedna i sigurna plovidba.\nMinistar saobraćaja Srbije Milutin Mrkonjić kazao je da je planirano da tokom juna i jula počne obeležavanje plovnog puta u dužini od 104km. Prema njegovim rečima, to se odnosi na postavljanje obalskih i oznaka na plovnom putu.\nUporedo sa tim poslom, dodao je Mrkonjić, dogovoreno je da se izvrši periodično održavanje ranije postavljenih obalskih oznaka na delu od 104 do 211 kilometara, praktično do granice sa Bosnom i Hercegoviniom.\nOn je kazao i da je Direkcija za vodne puteve Plovput angažovana na pripremi dokumentacije i neophodnih procedura za izvođenje tehničkih radova i na kritičnim sektorima od 72 do 104 kilometra.\n- Sve pobrojane predradnje neophodno je obaviti u naredna dva meseca kako bi početkom septembra krenuli u realizaciju kompletnog posla - kazao je Mrkonjić.\nIzgradnja vodenih puteva, pristaništa, marina, ustava, brana i nasipa Projektovanje


BIVŠI PRVAK SVETA SADA U INDIJSKOJ 2. LIGI: Stefan Ilić pronašao novi angažman | Novosti.rs\nIlić je bio jedan od najzaslužnijih za pobedu orlića u finalu, pošto je bio začetnik akcije iz koje je Andrija Živković uposlio Nemanju Maksimovića, a ovaj pogodio za 2:1.\nStefan Ilić je u mlađim kategorijama nastupao za Zvezdu i Partizan, ali je na Novi Zeland otišao kao igrač subotičkog Spartaka.\nKasnije je nastupao za Zvezdu i u seniorskoj konkurenciji, ali nije dobio pravu priliku. Irao je i za Bežaniju, Metalac, Radnički iz Niša i na kraju završio u Bačkoj, gde je odigrao svega tri utakmice bez učinka.\nSada je potpisao ugovor sa indijskim drugoligašem - Muhamedanom, gde će mu trener biti Andrej Černišov s kojim je već sarađivao u Spartaku iz Subotice.\nfudbal Sport Mundijalito Novi Zeland stefan ilić indijska liga


Trener Vojvodine pred meč sa Zvezdom postavio ključno pitanje! - Sportske.net\nTrener Vojvodine pred meč sa Zvezdom postavio ključno pitanje!\nVojvodina je veoma loše startovala u plej-ofu, sutra ovu ekipu čeka najteži posao. Šta se može očekivati?\nFoto: Screenshot/YouTube/Fk Vojvodina\nBoaći o Zvezdi sa novinarima iz Gane: ''Božjom milošću, sve ide dobro i blaženo''Stojke već čestita Zvezdi titulu, a zbog čega ga ''hvata jeza i obliva hladan znoj''?Borba za Evropu u centru pažnje 34. kola Super lige, Partizan pod imperativom!Borba za Evropu u centru pažnje 34. kola Super lige, Partizan pod imperativom!Ben nema dilemu, ovaj momak bi bio pravo pojačanje za Zvezdu!\nDecenijama su Zvezdina gostovanja u Novom Sadu imala epitet derbija kola, sada se zbog aktuelnog odnosa snaga i položaja na tabeli to dovodi u pitanje, iako duel Vojvodine i Crvene zvezde i ovoga puta privlači dosta pažnje.\nUtakmica je na programu sutra od 16 časova na ''Karađorđu''. Vojvodina je u prva tri kola plej-ofa upisala sva tri poraza, dok je Zvezda sve bliža novoj šampionskoj tituli.\nSvoja očekivanja od sutrašnje utakmice danas je pred novinarima u Novom Sadu izneo trener ''Lala'' Radovan Krivokapić.\n''Mislim da o našem sutrašnjem protivniku ne treba previše trošiti reči, jer neću reći ništa što već niste čuli, pošto je poznato da Crvena zvezda predstavlja vrh našeg fudbala, a i šire.\nOno što je najvažnije naglasiti jeste to da našoj mladoj ekipi treba pružiti podršku, kako bi dali sve od sebe i pružili ono najbolje što umeju.\nU Novom Sadu nas sutra očekuje praznik fudbala i dobar ambijent, a naši mladi igrači imaće priliku da uživaju u fudbalu i odmeravanju snaga sa velikim protivnikom, odnosno da se u najlepšem svetlu prikažu našoj publici.\nPosle malog predaha koji smo imali zbog praznika, na trening su svi došli spremni i orni. Za koliko će to biti dovoljno, videćemo posle meča, ali po njima vidim da imaju veliku želju da daju sve od sebe.\nOsim povređenog Zlomislića, koji neće igrati do kraja sezone, svi ostali su spremni i u konkurenciji za tim, tako da na Crvenu zvezdu idemo sa svim raspoloživim snagama'', kaže Krivokapić.\nPred svoje igrače ne želi da stavlja bilo kakav rezultatski imperativ, ali očekuje da oni koji budu zaigrali pruže svoj maksimum na terenu.\n''Odlika velikih ekipa i jeste u tome da pobeđuju čak i onda kada nisu u formi, odnosno kada ne igraju dobro, što demonstrira i Crvena zvezda. Međutim, uzdam se u našu želju i mladost.\nU ovom trenutku, rezultat nam čak ni nije toliko primaran, koliko to da ti mladi igrači nauče nešto i pripreme se za narednu sezonu.\nNaravno, to ne znači da ćemo se unapred predati, jer igramo za Vojvodinu, a Vojvodina sebi nikad ne sme da dozvoli da izađe na teren sa razmišljanjem da će da izgubi.\nSiguran sam da će svaki od naših igrača na teren istrčati sa velikom strašću da se pokaže u najboljem svetlu, jer za njih su ovo jedinstvene utakmice i prilika da se suprotstave jednoj velikoj ekipi'', naglašava Krivokapić.\nKraj sezone je blizu, Vojvodini ostaje da do kraja proleća pokuša da popravi utisak, ali pravo pitanje je šta se od Vojvodine može očekivati sledeće sezone. Krivokapić je i to pitanje pokrenuo na današnjoj konferenciji za medije.\n''Rezultati pokazuju da smo, u ovom trenutku, daleko iza Crvene zvezde. Ranije sam spominjao nešto čemu mislim da nije pridato dovoljno važnosti, a to je činjenica da Vojvodina i dalje nema jasan plan za sledeću sezonu.\nTo je veliko pitanje koje treba da se reši, a ja već danima ponavljam da Vojvodina mora da bude konkurentna Crvenoj zvezdi i Partizanu.\nMi se jesmo radovali ulasku u plej-of, jer je takav cilj bilo gotovo nemoguće ostvariti, ali ime i istorija kluba nalažu Vojvodini da uvek mora da se takmiči za mnogo više ciljeve. Krajnje je vreme da se sedne, razgovara i napravi sistem, kako bi se znalo kuda ide Vojvodina'', ističe Krivokapić.\nNedavna pobeda nad Partizanom dala je nadu navijačima Vojvodine da se ekipa polako budi, ali onda su tri vezana poraza ponovo pokvarila utisak.\n''Posle utakmice protiv Partizana, među svima u klubu je došlo do blage euforije, pa se desio psihološki pad i zato nismo bili na nivou kao na mečevima u kojima se odlučivalo o plasmanu u plej-of.\nMeđutim, naravno da utakmice protiv Crvene zvezde i Partizana, a u ovom trenutku čak i protiv Radničkog, podižu moral kod svih, tako da će i pristup sigurno biti drugačiji nego što je bio na prethodna tri meča'', izjavio je Krivokapić.


Luna сеп 19, 2020, 7:45 пре подне\nBez obzira da li će se ove ili sledeće nedelje naći na stolu, juče je poslata poruka da do formiranja ZSO mora da dođe.\nFormiranje ZSO jedna je od najvažnijih obaveza, koja se tiče položaja Srba, na koju se Priština obavezala, a već sedam godina Beograd čeka na njeno ispunjenje. Prethodni posrednici u dijalogu nisu uspeli da nateraju zvaničnike u Prištini da se pomere s mrtve tačke, ali je čini se dolaskom specijalnog izaslanika EU Miroslava Lajčaka ova tema ponovo došla u fokus. U Briselu, sedištu Evropske unije, juče je nastavljen tehnički dijalog dveju delegacija, a Beograd je pre ove runde najavio da će insistirati da ZSO bude prva tačka o kojoj će se razgovarati. Lajčak je dan ranije naveo teme među kojima se nije našla i ta, ali i najavio da će se naći u narednim danima.\n- Predsednik Vučić i premijer Hoti su se dogovorili da njihovi pregovarači nastave razgovore o međusobnim finansijskim potraživanjima i statusu nevećinskih zajednica. Obe teme su vrlo kompleksne. Zato ćemo sutra razgovarati o finansijskim potraživanjima, a o sporazumima o nevećinskim zajednicama u narednim danima - napisao je Lajčak ranije na Tviteru.\nOdgovorio mu je direktor Kancelarije za KiM Marko Đurić, koji je napisao da će, što se srpske strane tiče, prva tema biti ZSO, jer je to tema koja je usvojena pod okriljem EU pre sedam i po godina.\n- Moguća tema biće i pitanje imovine, privatne, državne i crkvene - napisao je Đurić.\nBez obzira da li će se ove ili sledeće nedelje naći na stolu, juče je poslata poruka da do formiranja ZSO mora da dođe. Portparol EU Peter Stano poručio je da je Priština u obvezi da primeni sporazum o ZSO na koji se obavezala "u dobroj volji" 2013. godine.\n- Ta obaveza proizilazi iz stavljanja potpisa na Briselski sporazum. Briselski sporazum su potpisali svi učesnici u procesu i on je važeći. Štaviše, ratifikovan je i u kosovskom parlamentu. Kosovo je tako preuzelo međunarodnu obavezu da primeni ovaj sporazum. Na njima je da kažu kako će da ga primene - rekao je Stano.\nNa pitanje kako ocenjuje promenu na agendi današnjih ekspertskih razgovora u Briselu, Stano ponavlja da je na sastanku predsednika Srbije Aleksandra Vučića i premijera Avdulaha Hotija dogovoreno da se nastave razgovori i o međusobnim finansijskim potraživanjima i o statusu nevećinskih zajednica.\n- Ove teme su vrlo kompleksne i obe strane su se dogovorile prethodnih dana da se današnji sastanak ceo posveti pitanju finansijskih potraživanja. Kao nastavak ovog sastanka uslediće razgovori o nevećinskim zajednicama narednih dana - zaključio je Stano.\nSadržaj pre brzine\nZajednica srpskih opština važna je za Srbiju, jer precizno u praksi osigurava tamošnje Srbe, a direktor Foruma etničkih opština Dušan Janjić podseća da je i jedan od retkih ciljeva verifikovan u našem parlamentu. Ukazuje i da je fokus EU ponovo na ovoj temi, i to ne bez razloga.\n- ZSO je u Rezoluciji Skupštine Srbije glavni politički cilj koji treba dobiti iz pregovora sa Kosovom, a isto je navedeno i u stavu Vlade koji, doduše, nije bio toliko detaljan. Politički je dosta ulagano u ZSO, zaboravilo se na tadašnje izbore i slogan srpske liste na Kosovu koji se odnosio na ZSO. Što se tiče obaveze Prištine, Briselski sporazum je međunarodni, što znači da je jači od Ustavnog suda i ostalih zakona. Ipak, stalo se sa ZSO onog momenta kada je Tači počeo svojevrsnu političku igru, i kritikama da ZSO ne može da ima izvršne vlasti. Nju, ako pogledamo realno, ZSO i nema. Čini mi se da se ZSO poslednjih godina izgubila kao cilj, jer se razgraničenje nudilo kao rešenje u dijalogu, ali da se sada ponovo vratio u fokus i da je na delu svojevrsno usaglašavanje ali i predefinisanje ZSO. Videćemo u kom će se pravcu s tim ići. Na takav zaključak upućuje i Lajčakova terminologija „nevećinska zajednica” koja do sada ni u jednom momentu nije korišćena, a što može ali i ne mora da se odnosi na ZSO - napominje Janjić.\nDa je u pitanju obaveza Prištine, koja je potpisom garantovana, ukazuje i Suzana Grubješić iz Centra za spoljnu politiku.\n- U pitanju je neispunjavanje obaveza proisteklih iz Briselskog sporazuma 2013. i 2015. čiji je garant bila EU. ZSO je ispregovarana, dogovorena i ostalo je da se formira u skladu sa potpisanim, a ne da se čeka finalni sporazum o sveobuhvatnoj normalizaciji odnosa - napominje Grubješićeva.\nOna je rekla i da je stavljanje veštačkih rokova za postizanje sporazuma kontraproduktivno, i dodaje da do sporazuma neće doći u narednim nedeljama ili mesecima, kako su neki najavljivali.\n- Važniji je sadržaj sporazuma od te nametnute brzine. Svedoci smo koliko je prethodno sporazuma doneto a da nisu primenjeni - ukazala je Grubješićeva.\nFormiranje ZSO predviđeno je prvim Briselskim sporazumom iz 2013, kao rezultat dijaloga Beograda i Prištine. Potpisali su ga premijer Sbije Ivica Dačić i premijer Kosova Hašim Tači, uz posredovanje šefice evropske diplomatije Ketrin Ešton. Prvih šest tačaka sporazuma odnosi se za ZSO, a u njima je navedeno da se uspostavlja na osnovu Statuta i da do njenog raspuštanja može doći samo na osnovu odluke opština učesnica. Predviđeno je da ZSO ima predsednika, potpredsednika, skupštinu, veće, i puni nadzor nad ekonomskim razvojem, obrazovanjem, zdravstvom, urbanizmom i ruralnim razvojem. Drugim sporazumom iz 2015. godine usaglašene su 22 tačke kojima se utvrđuju zakonski okvir, ciljevi, organizaciona struktura, odnos sa centralnim vlastima i budžet. Ipak, na zahtev tadašnje predsednice Kosova Atifete Jahjaga, Ustavni sud Kosova je razmatrao ZSO i decembra 2015. saopštio da principi o ZSO nisu usaglašeni s Ustavom Kosova, ali da bi se moglo uskladiti zakonskim aktom Vlade i statutom. Sporan je, kakao je navedeno, sporazum o principima Zajednice koji nije u skladu s Ustavom u oblastima „jednakosti pred zakonom, osnovnim pravima i slobodama, pravima manjina”. Ono što se može i pročitati u medijima je da je u stvari sporno to što se ZSO ne zasniva na multietničnosti, već okuplja opštine u kojoj je većinska jedna etnička zajednica, srpska.\nSeljimi: Hoti učinio da Kosovo ne bude ravnopravno sa Srbijom\nPremijer Kosova Avdulah Hoti predstavljao je juče izveštaj o dijalogu sa Beogradom u Briselu. Šef poslaničke grupe Pokreta Samoopredeljenje Redžep Seljimi kritikovao je juče da je Hoti tokom nedavnih pregovora u Vašingtonu učinio da Kosovo ne bude ravnopravno sa Srbijom.\n- Hoti je ne samo prihvatio, već je i postupio tako da Kosovo nije ravnopravno sa Srbijom -\nOZNAKE SrbijaKosovoSvetCrni Bombarder PortalSrbija Najnovije VestiNajnovije Vesti


POČINJE: TS Srbije otvara sezonu za seniore i juniore... - ATP, Tenis, Vesti, WTA\nRedakcija 18.05.2020., 19:30 1 komentar\nPrethodna vest HOTSPORT SAZNAJE: Veliki posao odradila uprava Crvene zvezde, sada se mirno čeka 30. jun!\nSledeća vest ISTINSKI HEROJ: Danijel Milenković sa porodicom posetio Partizan\n20.05.2020. at 09:20\nKoji su to tereni Novak,ko ih finansira?\nHOTSPORT SAZNAJE: Veliki posao odradila uprava Crvene zvezde, sada se mirno čeka 30. jun!\nISTINSKI HEROJ: Danijel Milenković sa porodicom posetio Partizan


B&F reč nedelje: PKB - Biznis i Finansije\nHome\tVestiEkonomija\tB&F reč nedelje: PKB\nPre šest godina ugovorom o poklonu Republika Srbija prebacila je osnivačka i upravljačka prava na Beograd, a sada, posle usvajanja Zaključka o prenosu akcija na sednici Skupštine grada, PKB je opet iz gradskih prešao u ruke države.\nMnogima nije jasno zašto se Grad odrekao Poljoprivrednog kombinata koji je proglašen jednim od 17 strateških preduzeća u restrukturiranju i čija vrednost je procenjena na 330 miliona evra.\nOdgovor možda leži u izjavi predstavnika Samostalnog i Nezavisnog sindikata PKB iz Padinske Skele koji da podržavaju ideju da ovo preduzeće pređe u vlasništvo države, smatrajući da se Grad Beograd kao vlasnik nije dobro pokazao.\nNo, neki strahuju da će PKB kada bude privatizovan biti prodat po niskoj ceni i da će ga dočekati velika otpuštanja, kao što je to do sada bila praksa. Sličnu sudbinu doživeo je Poljoprivredni kombinat Bečej pošto ga je kupila MK Grupa, podsećaju opozicioni političari. Da podsetimo, kompanije MK Grupa i Industrija mesa Matijević najavile su pre godinu dana da nameravaju da osnuju konzorcijum za kupovinu poljoprivrednog preduzeća PKB korporacija iz Beograda.\nIpak, prethodni pokušaj privatizacije nije bio uspešan. Agencija za privatizaciju objavila je 31. decembra 2015. javni poziv za prodaju imovine PKB, a početna cena je bila 51 odsto procenjene vrednosti stalne imovine oko 154 miliona evra, ali na otvaranju ponuda 2. marta 2016. nije bilo zainteresovanih. Posle toga je prodaja obustavljena i naložena je nova procena vrednosti kapitala.\nJavnost je ovih dana diskutovala o tome šta bi se posle privatizacije, ako ona bude sprovedena uspešno, moglo desiti sa velikim fondom zemlijšta kojim raspolaže PKB, ali pre neki dan je zamenik gradonačelnika Beograda Andrija Mladenović obećao da namena zemljišta PKB-a neće biti menjana iz poljoprivrednog u građevinsko.\nA zašto je to važno pokazuje podatak da PKB raspolaže zaista velikom površinom – sa nekih 30.000 hektara, što je za samo šest hiljada hektara manje od ukupne urbane površine Beograda. Drugim rečima, Beograd se odrekao još jednog Beograda i poklonio ga državi.\nOsim toga, njegovo bogatstvo se ne ogleda samo u zemljištu – Kombinat raspolaže sa preko 30.000 koka nosilja, 9.000 krava, 6.000 svinja i zapošljava oko 2.000 ljudi.


Miško Plavi svira 4. februara u Mikser Hausu\nI. Đ. 30. januara 2017. 13:37\nMiško Plavi, naš cenjeni džez muzičar na harmonici, održaće po prvi put “Tokyo koncert” 4. februara Mikser Housu.\nMiško Plavi nastupiće pred domaćom publikom, ali za razliku od dosadašnjih nastupa, po prvi put u Beogradu sviraće poseban program sa osvrtom na srpsku i balkansku muziku, koji obično svira samo u Japanu!\n„Dragi moji dođite da čujete program kojim sam uspeo deseti put da očaram Japance. Sviraću istim redosledom, kojim sam nastupio i 26. januara u Japanu. Biće dovoljno da zatvorite oči i naći ćete se na Aoyami, centru Tokija, na koncertu kojim sam zatvorio januarsku japansku turneju“ poručio je Miško Plavi fanovima.\nMiško Plavi svira više instrumenata, a muzikom je počeo da se bavi 80-tih u Beogradu kao gitarista, basista i klavijaturista, gde je učestvovao u stvaranju „Novog Talasa“ u nekoliko bendova poput grupe Piloti, ali i čuvenog EKV-a.\nU poslednjih nekoliko godina njegova preokpuacija je harmonika, a upravo sa ovim instrumentom napravio je zavidnu svetsku karijeru.\nČola: Koju tajnu krije megazvezda koja jedina puni pet „Arena“\nOd 2000. godine održao je više od 200 solo koncerata sa programom Music Around the World na harmonici u najelitnijim muzičkim salama širom Japana.\nU njegovoj plodnoj karijeri, potpisao je i muziku za nekoliko domaćih, američkih i francuskih filmova.


Evropa i medjunarodna ekonomija u proslosti - Seminarski Diplomski Radovi\nDatum i vreme: 16-09-2021, 04:40 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Ekonomija i Ekonomika / Evropa i medjunarodna ekonomija u proslosti\nEvropa i medjunarodna ekonomija u proslosti\nIako je XX vek, a naročito period nakon Drugog svetskog rata najznačajniji za razvoj evropskih integracija, sama ideja o evropskim integracijama je stara koliko i sama ideja o Evropi. Do XX veka, Evropa se mogla svesti na pojam Meditarana kao prostor spajanja civilizacija i razmene društvenih dobara, a nakon toga, ekonomska moć Evrope se pomera sa Mediterana na evropske obale Atlantika i prenosi na otkriveni Novi svet.\nJedan od prvih teorijskih projekata ujedinjenja Evrope nastao je 1693. godine, nakon evropskog tridesetogodišnjeg rata (1616-1648) kojim je ozvaničena podeljenost Zapadne Evrope.\nPreovlađujući stav ekonomskih teoretičara je bio da je uspon evropske tržišne ekonomije bio glavni pokretač napretka. Ali, teže je bilo objasniti koji su to uslovi koji su pogodovali razvoju tržišne ekonomije tokom Srednjeg veka i na početku Modernog doba...\nNelegalna ekonomija derrick 0 1,269 05-02-2014 11:23 PM\nOsnovna dihotomija savremene privrede Masovna vs Ekonomija znanja Maja 0 1,618 27-07-2012 02:36 PM\nPriprema za prijemni za ekonomski fakultet - Poslovna ekonomija VS1 0 2,622 18-02-2012 02:29 PM\nFiskalna ekonomija VS1 0 2,288 18-02-2012 01:10 PM\nPoslovna ekonomija VS1 0 1,907 17-02-2012 09:27 PM


Odbojkaši bili na pragu velikog iznenađenja\nSpartak - Mladi Radnik 2:3 (25:21, 15:25, 24:26, 25:19, 13:15)\nSubotica, Hala sportova, gledalaca: oko 400, sudije: Anđelko Popović i Dejan Antić.\nOdbojkaši Spartaka bili sa na pragu iznenađenja u 1/8 finala Kupa Srbije, večeras su u Haliu sportova poraženi od Mladog radnika sa 3:2 posle 120 minuta igre i pet dugih setova. Pokazali su još jednom momci u plavo-belim dresovima da imaju kvaliteta da se ravnopravno nose i sa ekipama koje se takmiče u Superligaškom društvu.\nVeć u prvom setu domaći su dali do znanja da se neće lako predati i da žele trijumf u ovom susretu. Velikom željom i požrtvovanjem Spartak je osvojio prvi set sa 25:21. Gosti su se trgli u drugom setu poveli sa 5:2, povećavali prednost do drugog tehničkog tajmauta. Usledila je mala mini serija Spartaka ali nedovoljna da se ozbiljnije ugrozi protivnik koji izjednačuje na 1:1 u setovima. Početak trećeg seta protekao je u izjednačenoj igri da bi poenima Janjića domaći došli do prednosti od 13:9. Sa par dobrih servisa, Vasić uspeva da preokrene rezultat na 15:14 u korist Požarevljana. Posle drugog tehničkog tajmauta proradio je blok Spartaka koji uspevaju da se odlepe i dođu do dve set lopte pri rezultatu 24:22. Kao da su se uplašili domaći odbojkaši osvajanja drugog seta, razigrao se Duduj na drugoj strani uz čiju pomoć gosti prave mini seriju od 4:0, preokreću rezultat i na razliku osvajaju drugi set sa 26:24.\nČetvrti set bolje započinju gosti koji dolaze do prednosti od 11:8. Poenima Elezovića i Medića Spartak preokreće rezultat na 15:12. Najraspoloženiji u tim trenucima ponovo je bio Duduj koji sa tri vezana poena smanjuje razliku na 16:15 za Spartak. Usledila je igra u kojoj su plavi golubovi dominirali u bloku. Posle uspešnog bloka kecmana nad Marinkovićem domaći dolaze do set lopte pri rezultatu 24:17. Nakon dve greške Kecman osvaja poen za ulazak u peti odlučujući set za konačnog pobednika.\nSpartak je dobro započeo taj brek, i bio blizu trijumfa u ovom susretu pošto su imali vodstvo do pred sam kraj. Poenom Janačkova Subotičani dolaze do prednosti od 10:7, međutim kada je to malo ko očekivao usledile su greške domaćih pa gosti lagano dolaze do izjednačenja 10:10. Luka Medić osvaja naredni poen i podgreva nadu za eventualni trijumf domaćih. Usledila je nova greška Spartaka i dobar blok Mladog radnika koji dolaze do prednosti od 13:11. Janjić smanjuje na 13:12, međutim poslednjim poenom Vasić donosi pobedu svojoj ekipi i plasman u 1/4 finale Kupa Srbije.\nSpartak: Adamović 1, Babić, Janačkov 9, Vidakov (libero), Janjić 18, Elezović 2, Banović, Konkolj (libero), Marković 4, Kecman 16, Medić 26, Nenadić 1.\nMladi Radnik: Duduj 16, Munćan 11, Šljivančanin, Vulović 7, Kostić 6, N. Petrović, Vasić 19, P. Petrović 14, Sshulcz 12, Šormaz, Marinković, Peković (libero).


Bivši radnici Zastava kamiona traže pomoć gradonačelnika Kragujevca - Ekonomija - Dnevni list Danas\nPočetna » Ekonomija » Bivši radnici Zastava kamiona traže pomoć gradonačelnika Kragujevca\nBivši radnici Zastava kamiona traže pomoć gradonačelnika Kragujevca\nBivši radnici kragujevačke fabrike „Zastava kamioni“ tražili su danas od gradonačelnika Radomira Nikolića da im pomogne da dobiju odgovor Ministarstva privrede na zahtev o isplati zarada.\n0Piše: Beta 26. februara 2020. 15.03 Izmenjeno: 15.03\nŠtrajkački odbor je u novembru prošle godine dostavio Ministarstvu privrede spisak potraživanja radnika, sa očekivanjem da se pronađe rešenje za isplatu zarada.\nBivši radnici su dobijali samo „prazna obećanja“ Ministarstva da će ih obavestiti o tome šta je Vlada odlučila o njihovom problemu.\nU zahtevu koju su bivši radnici „Zastava kamiona“ u ponedeljak dostavili gradonačelniku Kragujevca ponovljeno je da se traži odgovor Ministarstva privede, zatim da gradonačelnik o njihovim zahtevima obavesti i premijerku Anu Brnabić i predsednika Srbije Aleksandra Vučića.\nOni od gradonačelnika Kragujevca očekuju da im odgovori najkasnije do petka, 28. februara.\nBivši radnici fabrike „Zastava kamioni“ u stečaju potražuju oko 200 miliona dinara za neisplaćene zarade. Ranije su se na predlog Ministarstva privrede odrekli kamata u vrednosti 100 miliona dinara, očekujuči brzog rešenje o isplati dužničkih zarada.\nOni smatraju da imaju pravo na naplatu dugovanja po Protokolu iz 2009. godine u kome se Vlada Srbije obavezala da izmiri sva dugovanja prema „Zastavinim“ radnicima.\nKragujevac, Zastava kamioniRadomir Nikolić, Zastava kamioni\nPenzioneri i bivši radnici PKB nastavljaju protest pred Predsedništvom i Skupštinom\nKnežević: Obeštećenje od 11 miliona evra za besplatne akcije bivši radnici PKB mogu da traže na sudu


MMF: Neciljane mjere finansijske pomoći mogle bi nanijeti štetu finsnsijskom sektoru – Bankar.me\nMay 27, 2021 BANKE, CRNA GORA, CRNA GORA, SVE VIJESTI Leave a comment\n“Crnogorski bankarski sektor odigrao je važnu ulogu u pomaganju ekonomiji da prebrodi pandemiju COVID-19. Od početka pandemije, Centralna banka Crne Gore preduzela je nekoliko mjera za pružanje podrške zajmoprimcima, uključujući ciljane moratorijume za građane koji su ostali bez posla usled pandemije i firme koje posluju u sektorima na koje je pandemija imala negativan uticaj. Trajanje i pokriće zajmoprimaca i ekonomskih aktivnosti koji su mogli da se kvalifikuju za moratorijume takođe su prošireni nekoliko puta, a sada uključuju zaposlene koji nijesu primali plate tri mjeseca. Uz mjere podrške koje je Vlada preduzela kroz razne ekonomske pakete, pomogli su da se ublaži uticaj krize na crnogorsko stanovništvo i kompanije, posebno na najugroženije”, navodi se u saopštenju.\nKako se dodaje u saopštenju, kako oporavak postaje jači, odobravanje kredita od strane bankarskog sistema igraće glavnu ulogu u pomaganju ekonomiji da dugoročno nastavi sa rastom. Dodaju da mjere finansijske pomoći treba da budu dobro ciljane, vremenski ograničene i na kraju postupno ukidane kako bi se osiguralo da se može zadržati protok novih kredita u ekonomiju.\n“MMF je zabrinut da bi neciljane mjere finansijske pomoći koje se primjenjuju na sve zajmoprimce koje su trenutno u razmatranju, poput Zakona o odlaganju plaćanja kreditnih obaveza korisnika kredita (Lex Specialis), mogle nanijeti štetu sposobnosti finansijskog sektora da obezbijedi finansiranje stanovništva i kompanija, i mogle bi potencijalno da ugroze oporavak. Uz to, takva neciljana mjera bi takođe bila u korist stanovništva i kompanija koji već imaju mogućnost da servisiraju svoje dugove”, navodi se u izjavi Eble-a.\nCrna Gora mora da sačuva sposobnost finansijskog sektora da igra ključnu ulogu u osiguravanju finansijskih sredstava za podršku ekonomskom oporavku, i na kraju da podstakne dugoročni rast zemlje, zaključuje se.\nPOJMOVIMoratorijum na otplatu kredita\nPrevious Iran zabranjuje rudarenje bitcoina\nSljedeći HSBC zatvara 120 poslovnica u Americi


Zadovoljavanje potreba starijih izbeglica i raseljenih - Vesti : KGinfo - Kragujevac na dlanu - Sve o Kragujevcu\nZavršnom konferencijom projekta “Zadovoljavanje potreba starijih izbeglica i interno raseljenih lica“ održanoj danas, predstavnicima lokalne samouprave, nadležnih institucija i stručnoj javnosti, predstavljeni su rezultati i postignuti efekti realizovanih usluga u zaštiti ovih kategorija stanovništva. Projekat je realizovan u periodu od dvanaest meseci u okviru programa “Unapređenje životnih uslova, prava i zapošljavanja izbeglih i interno raseljenih lica u Srbiji“ a finansiran je od strane Evropske unije. Reč je o projektu koji u saradnji sprovode Agencija EPTISA, humanitarna organizacija Care Inernational i Grad Kragujevac a predstavlja pružanje usluge Pomoć u kući ostarelim licima u 11 seoskih sredina na području grada Kragujevca. Cilj projekta je podizanje kvaliteta života starije populacije interno raseljenih lica bez porodičnog staranja koja žive u seoskim sredinama kao i zapošljavanje radno sposobnih lica iz ove populacije koja se nalaze u sistemu socijalne zaštite.\nProjektom je obuhvaćeno preko 70 odsto korisnika više nego što je predviđeno, odnosno sva lica na terenu koja su imala potrebu za našim uslugama, uključena su u taj projekat i to je jedan od osnovnih rezultata pored 11 angažovanih gerontodomaćica koje se nalaze na evidenciji Nacionalne službe za zapošljavanje i koje su stekle sertifikate za rad sa starim licima uz čiju pomoć i angažovanje porodice živele bolje i lakše nego u prethodnom periodu – rekla je Ljiljana Stanković, menadžer projekta i direktorka Centra za razvoj usluga socijalne zaštite «Kneginja Ljubica».\nOsnovna aktivnost projekta odnosi se na pružanje usluge pomoć u kući starim, interno raseljim licima, koje podrazumevaju održavanje higijene, nabavljanje i priprema hrane, plaćanje komunlanih troškova, ali i ostvarivanje osnovnih socijalnih potreba ovih lica u udaljenim seoskim sredinama kroz druženje što je dorinelo smanjenju socijalne izolovanosti i isključenosti.\nSvaku novu uslugu koju razvijemo trudimo se da ne bude ograničenog karaktera. Grad, u momentu zasnivanja određenog projekta, već za narednu godinu planira sredstva kako bi taj projekat prerastao u stalnu aktivnost. Ovim projektom obuhvaćeno 55 korisnika u 12 novih seoskih područja i naša je obaveza da ne izneverimo njihova očekivanja. Prema rečima gerontodomaćica i korisnika projekat je uspešno realizovan i u planu je da se kroz različite programe i projekte nastavi sa pružanjem usluga ove vrste i u narednom periodu – rekla je Slavica Saveljić, predsednik Saveta za socijalnu politiku grada Kragujevca.


Ne dozvolite da Albanac bude gradonačelnik - Radio Televizija KISS\nMinistar bez portfelja zadužen za Kosovo i Metohiju Aleksandar Vulin pozvao je Srbe u Kosovskoj Mitrovici da u nedelju u što većem broju izađu na izbore i izaberu gradonačelnika. ’’Molim vas izadjite na izbore nemojte pustiti da gradonacelnik bude Albanac. To ce nama i nasoj deci doneti pakao’’ porucio je Vulin. On je podsetio da Građanska inicijativa “Srspka” ima podršku Vlade Srbije, a samim tim i njen kandidat za gradonačelnika Goran Rakić izrazivši nadu da će Rakić biti izabran već u ovom krugu izbora.\n“Očekujem fer kampanju, očekujem kampanju u kojoj ćemo svi iznositi svoje stavove bez napadanja, pogotovo mi Srbi između sebe. Očekujem da će građani imati dobru ponudu i očekujem da ovaj vakuum već jednom nestane”, rekao je Vulin. Podsetio je na problem sa birackim spiskovima jer se opet pojavljuju neki novi biraci. Vulin se osvrnuo i na postojanje spiskova sa imenima Srba koji treba da budu uhapšeni, a koji su se pojavili u prištinskim medijima ističući da se oni namerno puštaju u javnost kako bi se Srbi uznemirili i uplašili.\nБергер: Решење за Kосово отвара EУ перспективу\n„Нови почетак за Америку и нова прилика за Србију“\nNext story Vučić pozvao građane da izađu na izbore u Mitrovici\nPrevious story Potpisani ugovori o donaciji za Tehničku školu


Kolumne & novosti: Novi Sad se oprostio od svog Balaševića: „Hvala ti za sve“\nNovi Sad se oprostio od svog Balaševića: „Hvala ti za sve“\nNovi Sad se oprostio od kantautora Đorđa Balaševića koji je preminuo 19. februara od posledica kovida u 68. godini. Oni su panonskom mornaru odali poštu ceremonijom koju su nazvali "Noć kada je Đole preplivao Dunav", a od njega su se oprostili i sa Keja žrtava racije, i sa reke i sa Petrovaradinske tvrđave, i to njegovim pesmama, lampionima koji su pušteni u nebo i čamcima koji su plovili Dunavom, noseći baklje.\nS razglasa se se mogle čuti Balaševićeve pesme, a njegov potpis oslikavao se na brdu ispod Petrovaradinske tvrđave, dok su iznad Dunava leteli lampioni.\nČamci su se kretali iz pravca Petrovaradinske tvrđave, a na jednom od njih je bio i saksofonista koji je svirao Balaševićevu muziku.\nHiljade i hiljade Novosađana raspoređenih po keju i mostu Duga aplaudirali su u čast velikog kantautora.\nOproštaj od Balaševića je bio simboličan, uz lampione koji su se vinuli u nebo, ruzmarin i hor opere Srpskog narodnog pozorišta\n.Kejom su se mogle čuti Balaševićeve pesme koje su izvodili i novosadski muzičari i tamburaši koji su se spontano priključili poslednjem oproštaju voljenog Đoleta.


Fondacija “Sloboda štampe” o slučaju portala Index.hu: Još jedan udar na nezavisne medije u Mađarskoj\nFondacija “Sloboda štampe” izrazila je danas zabrinutost i ogorčenost zbog činjenice da mađarska politička vlast nastavlja preuzimanje i onemogućavanje rada nezavisnih medija, a da se ovom prilikom na njihovoj meti nalaze novinari Indeksa (index.hu) iz Mađarske.\n“Možda zato što znaju, što ih verovatno plaši, da vesti o neograničenoj korupciji i cinizmu još uvek stižu do mađarskih čitalaca, iako kroz sve manji broj kanala”, smatraju u Fondaciji “Sloboda štampe”.\nUpravni odbor Fondacije “Sloboda štampe” izražava svoju solidarnost sa najnovijim medijskim žrtvama arogancije političkih moćnika, i ponovo naglašava da nezavisni, profesionalni mediji mogu i treba da funkcionišu bez uticaja države, političkih partija ili tajkuna.\nU znak podrške i solidarnosti sa redakcijom budimpeštanskog Indexa, Fondacija “Sloboda štampe” poziva građane Vojvodine da potpišu peticiju, u kojoj stoji:\n“Mi, Vojvođani, privrženi slobodi medija, bez obzira na nacionalnu pripadnost, izražavamo našu solidarnost sa redakcijom budimpeštanskog Indeksa. Bez slobodnih medija nema slobodnih građana, nema demokratije!”\nKo su potpisnici peticije, možete videti ovde.\nIzvori: Fondacija “Sloboda štampe”, Slobodna reč


RTCG - Radio Televizija Crne Gore - Nacionalni javni servis :: Društvo :: Država odgovorna u zaštiti ljekara\nPAŽIN SMATRA 20. 02. 2019. 12:47 >> 12:15 5\nDržavni organi imaju posebnu odgovornost da zaštite bezbjednost zdravstvenih radnika, ocijenio je potpredsjednik Vlade Crne Gore Zoran Pažin.\n"Apsolutno je neprihvatljiv svaki vid nasilja nad zdravstvenim radnicima, zbog čega svi nadležni državni organi imaju posebnu odgovornost da pripadnicima ljekarske profesije garantuju punu bezbjednost", saopštio je Pažin na sastanku sa predstavnicima Sindikata doktora medicine Crne Gore.\n"Očekujem od Vrhovnog suda da uputi nadležne sudove na pooštravanje kaznene politike za sve oblike nasilja nad zdravstvenim radnicima. Nije dovoljno da nasilnici budu identifikovani i uhapšeni nakon izvršenog nasilja. Ozbiljnost izrečenih kazni mora uticati na to da do nasilja uopšte ne dođe", saoštio je on.\nPomoćnik direktora Uprave policije Nikola Janjušević, koji je učestvovao na sastanku na poziv potpredsjednika Pažina, izrazio je punu spremnost policije da u komunikaciji sa zdravstvenim institucijama i Sindikatom doktora medicine bude uspostavljen mehanizam još ažurnije asistencije policijskih službenika u svim slučajevima ugrožavanja bezbjednosti zdravstvenih radnika.\n"Ukazano je, takođe, da povjerenje u zdravstvene institucije i ljekare treba njegovati i razvijati kroz podizanje svijesti građana o velikom društvenom značaju i odgovornosti ljekarske profesije", navodi se u saopštenju.\nZoran Pažin Sindikat doktora medicine


Spremno dočekati online nastavu – RADIO TELEVIZIJA BOR\nBOR – Kako će izgledati nova školska godina, za sada nije precizirano. Ministarstvo priprema više modela, pa će u zavisnosti od epidemiološke situacije primeniti onaj koji bude najprihvatljiviji u septembru. Za to vreme, prosvetni radnici se takođe pripremaju kako bi adekvatno odgovorili na nove izazove u obrazovnom sistemu i spremno dočekali nove radne zadatke, pre svega online nastavu.\n„Ovaj vid nastave zahteva dodatnu edukaciji i usavršavanje prosvetnih radnika, ali i prilagođavanje učenika i njihovih roditelja. Nije jednostavno, ali se uz zajednički trud i rad, potencijalne prepreke mogu prevazići, a online nastava može da se osmisli veoma krativno kako bi đaci što lakše usvajali nova znanja„, kaže Saša Čorboloković, nastavnik srpskog jezika i književnosti koji je samoinicijativno pohađao online seminar „Lideri online nastave“.\n„Za uspešnog online predavača treba napraviti dobar raspored, pametno upravljati vremenom, koristiti jednu jedinstvenu platformu na nivou škole, obučiti sve nastavnike i učenike kako da koriste internet alate i osmisliti kreatino predavanja i proveru znanja„, kaže Čorboloković.\nTags: edukacija, obrazovannje, obuka, online nastav, sasa corbolokovic, seminari, škola, usavrsavanje\nPrevious Rad Interresorne komisije Opštine Majdanpek\nNext Učenici prvog razreda dobijaju novi predmet


MUP UDARIO NA STEFANOVIĆA I AMERIKU: Nije bilo istrage s FBI! - Naša Borba\nDa nije tužno, a bogami i kažnjivo, bilo bi smešno. Bivši ministar policije Nebojša Stefanović juče je saopštio kako je dok je bio na toj poziciji u saradnji sa FBI započeta istraga protiv klana Veljka Belivuka i Marka Milljkovića, a danas ga iz samog MUP-a kojim sada upravlja Aleksandar Vulin demantuju! Nebojša Stefanović FOTO: ATA images\n– Ministarstvo unutrašnjih poslova Republike Srbije nema ni jedan podatak da se vodila bilo kakva istraga u saradnji sa FBI koja je za cilj imala razbijanje organizovane kriminalne grupe Belivuk-Miljković – piše u odgovoru MUP-a na pitanje Tanjuga da li u papirima MUP-a postoji bilo kakav podatak o tome da je FBI u saradnji sa MUP-om vodio zajedničku istragu oko organizovane kriminalne grupe Veljka Belivuka. Zaplenjeno oružje Belivukove grupe FOTO: MUP Srbije\nBivši šef beogradskog SNS dr Nebojša Stefanović je juče izjavio da „nema veze sa klanom Veljka Belivuka, niti bilo kojim kriminalnim klanom, kao i da ne poseduej Skaj aplikaciju kako ga je optužio režimski „Srpski telegraf“.\nI sad ga to isto do juče „njegovo“ ministarstvo demantuje?!\nPrethodni tekstBAKAREC: Srbija je pijani brod, ovo je vlast državoubica, Vučić je diletant!\nSledeći tekstAMERIKANCI PRIZNALI: Delta soj mogu preneti i vakcinisani!


Nakon što policija dostavi sva potrebna obavještenja, tužilaštvo će se, na osnovu toga. izjasniti o navedenom događaju, saopšteno je iz tužilaštva\nTužilaštvo je Upravi policije CB Berane dalo nalog da se prikupe sva potrebna obavještenja i neophodni dokazi povodom povodom grafita nacionalističke sadržine koji su juče osvanuli u naseljima Talum, Hareme i Obalsko.\n"Nakon što policija dostavi sva potrebna obavještenja, tužilaštvo će se, na osnovu toga. izjasniti o navedenom događaju", saopšteno je iz tužilaštva.\nNa fasadama kuća u naseljima Hareme, Talum i Obalsko u Beranama, u kojima uglavnom živi stanovništvo muslimanske vjeroispovijesti, juče ujutro osvanuli su skandalozni i sramni grafiti mržnje - portreti četničkog vojvode Pavla Đurišića i četničkog vođe Draže Mihailovića.\nSlučaj su osudeile političke partije u Crnoj Gori i zaftijevaju od nadležnih organa da što prije reaguju i otkriju počinioce.\nZaštitnik ljudskih prava i sloboda saopštio je da je zgrožen zbog primitivnog čina iscrtavanja uvredljivih grafita u Beranama.\n“Bez obzira ko je, kojim povodom i sa kojim ciljem na ovaj način uznemirio danas stanovnike beranskih naselja, ali i cijelo crnogorsko društvo, zaslužuje ne samo osudu, već i primjerenu sankciju, pa se nadamo da će počinilac/oci ovog primitivnog i prizemnog čina biti procesuirani u kratkom roku", saopšteno je iz kancelarije ombudsmana.


Otkazane predstave u Beogradu i Novom Sadu zbog Covid-19 | Ekspres.net\nZbog pogoršanja epidemiološke situacije, otkazane su neke predstave beogradskih pozorišta Madlenianum, Zvezdara teatar, Vuk, Narodno, ali i iz Srpskog narodnog pozorišta (SNP) u Novom Sadu, piše zvanično na sajtu tih ustanova kulture.\nPredstava “Nečista krv” u režiji Milana Neškovića, planirana za večeras na Velikoj sceni Narodnog pozorišta otkazana je, što se desilo i 1. novembra kada je trebalo da se igra.\nOsim toga, SNP otkazuje sutrašnje izvođenje komada “Ko je ubio Dženis Džoplin?” na sceni "Pera Dobrinović", zbog bolesti više glumaca.\nUmesto te predstave biće izvedena drama “Gramatika poremećaja (Novosadski omnibus)” Franje Petrinovića.\nZa sada, po redovnom planu, u subotu, 21. novembra biće izvedena gostujuća dramska predstava “Kiseonik” na sceni SNP-a, po drami Ivana Viripajeva (koprodukcija NP Sombor, Akademija umetnosti Novi Sad i KC Pančevo), a vreme početka izvođenja se pomera sa 19.30 na 19.00, na sceni "Pera Dobrinović", prema preporuci Vlade da se kulturni dogadaji odigravaju od 18 časova, i da se završe do 21.00h.\nSutra se otkazuje i drama “Šuplji kamen” ruskog autora Nikolaja Koljade, u režiji Tatjane Mandić Rigonat, na sceni UK Vuk, na opštini Zvezdara, a u komšiluku, na obe scene Zvezdara teatra takođe je došlo do otkazivanja dve predstave.\nPovezane vesti - INTERVJU MAJA HERMAN SEKULIĆ: Ambasador srpske kulture\nReč je o komediji “Bajka o pozorištu”, čije izvođenje je bilo planirano za 14. novembar, kao i komad “Arzamas”, zakazan za 22. novembar, sada je otkazan.\nMadlenianum po planu će večeras imati drugo zaredom gostovanje Opere Sankt Peterburga “Otmica iz saraja” u režiji Jurija Aleksandrova, kao mini turneja ovog teatra u Beogradu, ali zato razni drugi naslovi se redom otkazuju.\nOpereta mjuzikl “Vesela udovica” Franca Lehara, u režiji Roberta Boškovića, neće biti odigrana u sredu, 18. novembra, kao ni “Žanka” (19.11.), ili “Frida Kalo” (20.11.), koje su otkazane do daljnjeg.\n"Zbog pogoršanja epidemiološke situacije i stupanja na snagu novih mera u sprečavanju pandemije, prinuđeni smo da otkažemo predstave”, navodi se na sajtu Madleanianuma.\nOne predstave koje ostaju na repertoaru za novembar - “Kazanova protiv Don Žuana” (23.11.) i gostujući projekat “Teško je reći zbogom”, naknadno ubačen u okviru “Gavran festa” (26.11.), početak igranja će imati od 19 časova, zbog uvedenih mera.\nZanimljivo je da se u ovom pozorištu otkazuje čak i promocija knjige “Apisova kletva i druge drame” Miodraga Ilića, zakazana za 23. novembar.\nzvezdara teatar pozorište predstava


Izvor: Vostok.rs, 27.Okt.2020, 11:38\n„I dalje je nemirna situacija na zapadnim granicama Savezne države, gde NATO nastavlja da pojačava svoje prisustvo“, rekao je Šojgu na onlajn-sastanku. „U kontekstu trenutne vojno-političke situacije u regionu, kao i novih izazova i pretnji, prvenstveno od međunarodnog terorizma, Ministarstvo odbrane Rusije smatra vojnu bezbednost Savezne države jednim od svojih prioritetnih zadataka“, dodao je ministar. Prema njegovim rečima, Severnoatlantska alijansa poboljšava svoju vojnu infrastrukturu, skladišti logistička sredstva, naoružanje i vojnu tehniku u blizini granica Savezne države. Ministar je istakao da se pojačava segment američke protivraketne odbrane, njeni lanseri mogu da se koriste i za udarno oružje. Belorusija „Obojena revolucija“ u Belorusiji imala je za cilj, između ostalog, da se naruši integracija Savezne države Rusije i Belorusije i da se unese raskol u odnose Moskve i Minska, rekao je ministar odbrane Sergej Šojgu. „Nedavno je, uz političku i finansijsku podršku Zapada, bio izveden pokušaj smene vlasti u Belorusiji. Između ostalog, to se radilo kako bi se narušio proces integracije u okviru Savezne države Rusije i uneo raskol u rusko-beloruske odnose“, rekao je Šojgu na sastanku predstavnika ministarstava odbrane dve zemlje. Šojgu je rekao da on i njegov beloruski kolega Viktor Hrenjin odlučno osuđuju takve poteze i smatraju da je neprihvatljivo mešanje u unutrašnja pitanja drugih zemalja. Kaže i da SAD primenom obojenih revolucija „ciljano izazivaju napetost, destabilizuju unutarpolitičku situaciju u čitavom nizu zemalja“. To podriva međunarodno pravo i na taj način se ignorišu interesi suverenih država. „Belorusija je bila i sada je naš najbliskiji sused, pouzdani saveznik i strateški partner. To je posebno važno u uslovima nestabilnosti na međunarodnom planu“, poručio je Šojgu. Hrenjin je dodao da je posle neuspešnog pokušaja „obojene revolucije“ u Belorusiji usledio hibridni rat i „pritisak Zapada bez presedana“ – ekonomski, politički i diplomatski. On je dodao da su „različite destruktivne snage, podstaknute od strane rukovodstava čitavog niza zemalja“ pokušale da smene vlast u Belorusiji. Hrenjin je zahvalio Rusiji na podršci i pomoći koju je pružila u tako teškom trenutku.


Od dijaspore u Srbiju godišnje se slije 5,5 milijardi dolara\nInvestiranje u maticu\n05.03.2014. 13:40h 14:30h\nGotovo 90 odsto investicija iz dijaspore ide u mesta iz kojih oni koji ulažu potiču i gde im žive rođaci\nBEOGRAD - Iz dijaspore u Srbiju stiže oko 5,5 milijardi dolara doznaka godišnje, a najmanje toliko može da bude investirano u maticu, izjavila je danas direktorka vladine Kancelarije za dijasporu i Srbe u regionu Slavka Drašković.\nDrašković je, nakon potpisivanja protokola o saradnji Kancelarije sa Nacionalnom alijansom za lokalni ekonomski razvoj (NALED), istakla da je za takve investicije potrebno da se obezbedi poverenje i privredni ambijent.\nOna je precizirala da gotovo 90 odsto investicija iz dijaspore ide u mesta iz kojih oni koji ulažu potiču i gde im žive rođaci.\nPredsednik NALED-a Vladan Atanasijević ukazao je da je cilj ovog sporazuma i da dijaspora upozna maticu zemlju i podvukao da je želja da novac koji ide u doznake iz dijaspore ne ide u potrošnju već u investicije kojim bi se otvorila nova radna mesta.\nAtanasijević je dodao da NALED već šest godina radi sertifikaciju opština sa najboljim poslovnim okruženjem, a do sada je 27 opština u Srbiji dobilo sertifikat te organizacije.\nProtokol o saradnji Kancelarija i NALED-a, kako je rečeno, podrazumeva aktivno uključivanje dijaspore u privredni razvoj Srbije, a poseban akcenat će biti na uspostavljanju veza lokalnih partnera sa potencijalnim investitorima u inostranstvu.Kako je naglašeno prilikom potpisivanja protokola, na taj način će se privući ulaganja i otvoriti radna mesta u lokalnim samoupravama širom Srbije.


8 NAJBOLJIH HOTELA u Gifu s dobrim ponudama i JEFTINI HOTELI\nPronađi najbolje ponude u Gifu\nVRHUNSKI HOTELI U Gifu\nGifu: 5 osnovnih mesta\nGifu je grad koji se nalazi u južnom centralnom delu prefekture Gifu, Japan, i služi kao glavni grad prefekture. Grad je odigrao važnu ulogu u istoriji Japana zbog svoje lokacije u centru zemlje.\nUpoznajte priču o Gifu\nTokom Sengoku perioda, nekoliko vojskovođa, uključujući Oda Nobunaga, koristilo je područje kao bazu u pokušaju ujedinjenja i kontrole Japana. Gifu je nastavio da cveta, čak i nakon ujedinjenja Japana i kao glavna šukuba tokom perioda Edo Nakasendo i kasnije kao jedan od japanskih modnih centara.\nReka Nagara, mesto tradicionalnih industrija\nNalazi se na aluvijalnoj ravnici reke Nagara, u Gifu je iskoristio okolne prirodne resurse kako bi stvorio i tradicionalne industrije, uključujući papir Mino Vash, poljoprivredu ili kormoranski ribolov.\nObilazak Simboličke planine Kinka\nTo je jedan od glavnih simbola grada, je nacionalno određen dom šuma i dvorac Gifu, replika drevnog zamka Nobunaga. Gifu takođe domaćin brojnih festivala i događaja tokom cele godine.\nPosetite železničku prugu Gifu\nDve velike železničke pruge povezuju Gifu sa saobraćajnom infrastrukturom koja povezuje sa Nagojom, jednim od najvećih gradova Japana i okolinom.\nMeđunarodni aerodrom El Čubu Centrair\nGrad ima direktnu vozu do Međunarodnog aerodroma Chubu Centrair i ima objekte sposobne za održavanje međunarodnih događaja. Gifu ima aktivne odnose sa šest sestrinskih gradova.\nRezervišite hotele u Gifu\nProsečna cena/noćenje: 61 JPY\nProsečna cena/noćenje: 137 JPY\nProsečna cena/noćenje: 85 JPY\n4.0 (147 Recenzije)\nProsečna cena/noćenje: 172 JPY\nProsečna cena/noćenje: 83 JPY\n4.0 (293 Recenzije)\nProsečna cena/noćenje: 105 JPY\nProsečna cena/noćenje: 74 JPY


VojvodinaCafe - Pokret Podrži RTV onemogućen da preda poruke građana\nPokret Podrži RTV onemogućen da preda poruke građana\nVest objavljena: 06.06.2016 15:55\nInicijativa Podrži RTV nije uspela da preda poruke građana Upravnom odboru Radio-televizije Vojvodine (RTV), jer im je na ulazu u upravnu zgradu tog javnog servisa u Novom Sadu rečeno da to ne mogu uraditi lično, već da kutije sa porukama ostave na pisarnici. Novinarima i aktivistima inicijative nije bilo dozvoljeno da uđu u upravnu zgradu i popnu se u kancelarije uprave RTV-a, a na portirnici im je rečeno da su im predstavnici Upravnog odbora poručili da se "trenutno bave važnijim pitanjima" i da "ne mogu da se remete".\nPredstavnici inicijative ostavili su kutije sa porukama na pisarnici, gde im je rečeno da će Upravnom odboru pošiljka biti prosleđena "redovnim putem".\nGrađani su poruke napisali na poslednjem protestu zbog smena u tom javnom servisu, održanom 30. maja u Novom Sadu u organizaciji inicijative.\nNakon pokušaja predaje poruka UO RTV, predstavnici inicijative će od 19 časova učestvovati i na tribini "Građanska samoodbrana" u Nezavisnom društvo novinara Vojvodine, kojoj će prisustvovati i predstavnici drugih građanskih pokreta iz više gradova u Srbiji, među kojima i Ne da(vi)mo Beograd.\nGrađanski pokret Podrži RTV organizovao je do sada dva ulična protesta zbog smenjivanja 14 urednika na pokrajinskom javnom servisu, koje su usledile ubrzo nakon održanih vanrednih parlamentarnih izbora u Srbiji.\nTa inicijativa zahteva ostavke članova Upravnog odbora RTV-a, kao i preispitivanje odgovornosti Saveta Republičke agencije za elektronske medije (REM).


EKSKLUZIVNO: Kako je FNRJ postala pridruženi član NATO - Pakt između Jugoslavije i Amerike | Novosti.RS\nEKSKLUZIVNO: Kako je FNRJ postala pridruženi član NATO - Pakt između Jugoslavije i Amerike\nponedeljak, 06. 07. 2020. u 13:41\nMaršal Tito na američkom nosaču aviona "Koral Si", ispred Splita 1952. godine Foto Muzej Jugoslavije\nTajni akt je zaključen u Beogradu 14. novembra 1951. godine, a potpisali su ga Josip Brozi ambasador SAD u Beogradu Džordž Alen\nSUKOB Staljina i jugoslovenskog rukovodstva 1948. godine nije odmah izazvao promene u strateškim planovima zapadnih sila. U angloameričkim planovima krajem te godine Jugoslavija je imala tretman kao deo sovjetskog bloka. Tek u junu 1949. godine, SAD i njeni saveznici ozbiljno shvataju razlaz na relaciji Moskva - Beograd, i počinju da računaju na maršala Tita u hipotetičkom vojnom sukobu sa SSSR.\nPosle intenzivnih pregovora, dolaska senatora Džona Kenedija, budućeg predsednika SAD, u Beograd i tajne posete Pentagonu načelnika Generalštaba JNA Koče Popovića, dolazi do Sporazuma o vojnoj pomoći između vlada FNRJ i SAD. Taj tajni akt je zaključen u Beogradu 14. novembra 1951. godine, a potpisali su ga Josip Broz ispred Jugoslavije i ambasador SAD u Beogradu Džordž Alen. Prema ovom sporazumu, Jugoslavija je uključena u Program pomoći, odnosno u američki Zakon o uzajamnoj pomoći (MDAP), prema kome su SAD, Britanija i Francuska počele da joj šalju oružje.\nSporazum o vojnoj pomoći ratifikovan je odlukom Prezidijuma Narodne skupštine FNRJ 9. februara 1952. godine.\nParafom na ovaj dogovor, FNR Jugoslavija je pristupila NATO savezu, a ne formiranjem Balkanskog pakta, sa Grčkom i Turskom, koje se desilo dve godine kasnije, i kako je većina istraživača to tvrdila. Jugoslavija je uključenjem u sistem MDAP postala pridruženi član NATO, primala vojnu pomoć i bila uključena u planiranje NATO za odbranu Evrope od eventualne sovjetske agresije.


Japansko Hanazono obdanište je projektovano da čuva decu bezbednim tokom tajfuna - Gradjevinarstvo.rs\nJapansko Hanazono obdanište je projektovano da čuva decu bezbednim tokom tajfuna\nNa Mijako-đima, japanskom ostrvu 400km od obale Tajvana, tajfuni su veoma realna pretnja. Hanazono obdanište je projektovano sa ovime u vidu, pružajući zaštitu deci tokom ekstremnih vremenskih uslova.\nArhitektonski biroi Hibino Sekkei i Youji no Shiro, koji su specijalizovani za arhitekturu objekata za decu, koristi lokalne materijale, kao što su betonski blokovi sa rupama i crvene zidne pločice, za zaštitu dece od jakih kiša i letećih ruševina koje često prate tajfune.\nDvospratna zgrada koristi konstrukciju od betona ojačanog čelikom koja može da izdrži dramatične uslove tajfuna. Šuplji betonski blokovi su naslagani tako da formiraju zidove koji štite dvorišta i prozore, omogućavajući protok vazduha kroz kompleks i čuvajući poglede na okolinu, dok štite decu od sunca i kišom nanesenih ruševina. Crvene keramičke pločice su korišćene na zidovima kako bi uklopile objekat sa tipičnim krovovima od crvenih crepova na ostrvu.\nPrizemlje je veliki otvoreni prostor koji može da se koristi za razne igre i školske aktivnosti, dok rasklapajuća particija može da odvoji umetnički atelje u severnom delu. Staklena vrata na svakom kraju velikog prostora omogućavaju izlivanje aktivnosti na otvoreni travnjak ili uređeno dvorište. Kada su vrata otvorena, povetarac hladi okolne prostore.\n„Ostrvo Mijako-đima pripada suptropskoj okeanskoj klimi“, kaže arhitekta Taku Hibino. „Zgrada je morala biti zatvorena zbog stvaranja hladovine, a takođe i otvorena zbog ventilacije, pošto topla i vlažna klima uzrokuje stvaranje mnogih tajfuna.“\nDvorište, kuhinja i trpezarija su lako dostupne, a istovremeno odvojene od glavnog prostora. Staklena vrata trpezarije takođe mogu biti otvorena radi svežeg vazduha, a i zbog ručavanja napolju. Vrt ima otvoreno igralište i pećine, dok su druge terase i dvorišta više osamljene. Na spratu postoji šest prostorija, od kojih neke imaju potkrovlja sa drvenim merdevinama, gde deca mogu da prenoće.


Svet Autor:Ana Tašković14. apr. 202120:12\nEvropska unija neće pomoći Podgorici da vrati kineski kredit od milijardu evra koji stiže na naplatu. Time Crna Gora postaje prva evropska žrtva "kineske dužničke diplomatije", piše Frankfurter algemajne cajtung. Ove vest je obišla region, a sada se postavlja novo pitanje - da li možda Crnoj Gori preti bankrot zbog duga Kini.\nCrna Gora: Predlog Vladi da prilagodi mere Ramazanu\nOvu temu je za portal Nova.rs prokomentarisao glavni i odgovorni urednik „Vijesti“ Srdan Kosović.\n„Mislim da postoje različite interpretacije onoga što Vlada Crne Gore očekuje od EU. Ne verujem da je Vlada zatražila otplatu duga, već pomoć različitim finansijskim mehanizmima, da se taj dug refinansira, odnosno da EU da kredit Crnoj Gori po povoljnijim uslovima, koji između ostalog ne bih predviđao da u slučaju toga da se dug ne vraća da Crna Gora gubi deo teritorije. Između ostalog, sada je u slučaju arbitraže, nadležan sud u Pekingu, što Crnu Goru jasno stavlja u nepovoljan položaj.\nPo ugovoru, u slučaju da Crna Gora ne vrati dug, Kina bi mogla, kao što smo imali primera u nekim drugim državama u Africi i Aziji, da zahteva deo teritorije. U javnosti se spekuliše da bi Kina najverovatnije bila zainteresovana za luku Bar i videli smo i da su iz Evropskog parlamenta povlačene neke paralele kada je ta tema u pitanju na nivou Crne Gore i Grčke glede položaja Kine u luci Pirej. Zato imamo pozive iz EU da se razmotri način na koji EU može da interveniše, politčki pre svega kada je to u pitanju i pomogne Crnoj Gori.\nU prilog tome ide i citat zvaničnika EU za Fajnenšal tajms koji je rekao da je „EU je voljna da pomogne, ali neće biti lako naći finansijske mehanizme da se pomogne, jer je pre svega auto-put pri kraju, a ni sam auto-put nije po EU standardima“, rekao je za naš portal glavni i odgovorni urednik „Vijesti“ Srdan Kosović.\nTražili pomoć od Brisela\nPrema pisanju frankfurtskog lista, korona je „urušila“ ekonomiju male balkanske države koje zavisi od turizma. Za ovu godinu Svetska banka očekuje tri odsto rasta, prenosi Dojče vele.\nSredinom godine dolaze prve rate na naplatu\nSredinom godine dolaze na naplatu prve rate kredita kineske Eksim banke sa kamatom od dva odsto.\nMario Holcner, šef bečkog trusta mozgova WIIW koji se baci istočnom Evropom, podseća da je Kina kao zalog rezervisala sebi crnogorsko zemljište, ukoliko kredit ne bude vraćen, prenosi Dojče vele.\n„Evropska unija naravno ima mogućnost da dugoročno veže Crnu Goru za sebe ukoliko finansijski podrži zemlju“, prenosi FAZ Holcnerove reči.\narbitražaauto putautoputBankrotCrna GoraeuEvropska unijaKinakreditnaplatanovacRatateritorijaVladazemljište


Aurea 2018 za Algo Technology i postupak ekstrakcije braon morske alge\nSrbija 28.03.2018. | Komentari: 0Autor: Balkan Green Energy News\nNagradu za investiciju godine u Srbiji – Aurea 2018, koju dodeljuje portal eKapija – dobila je kompanija Algo Tehnology iz Topole za tehnološki postupak ekstrakcije braon morske alge koji je rezultirao proizvodnjom preparata koji su u poljoprivredi našli svoje mesto kao biostimulanti i fermentori, a u ekologiji kao fermentori za popravljanje kvaliteta voda, sanaciju kanala i deponija, ali i sredstvo za gašenje požara.\nTehnološki postupak ekstrakcije braon morske alge razlikuje se od svih u svetu od poznatih postupaka, što je ovu kompaniju odvojilo od konkurencije. Ova kompanija se prvi put prošle godine pojavila na tržištu. U istraživanja, proizvodnji i Razvojnu laboratoriju dosad je uloženo oko 1,2 mil evra.\nNagradu je jednom od osnivača Algo Technology, Željku Pantiću, uručio savetnik predsednika Privredne komore Srbije, Mihailo Vesović.\n“Neizmerno mi je drago da je prepoznat naš doprinos razvoju modernih i savremenih dostignuća u oblasti poljoprivrede i ekologije, i ovo prestižno priznanje će svakako biti inspiracija i motor za naš dalji razvoj i napredak. Proizvodi na bazi braon morske alge našli su svoju primenu na farmama u Srbiji, dok smo početkom godine osnovali i firmu u Makedoniji. Prodaja je krenula i na tom tržištu, a do maja bi trebalo da započnemo i izvoz u Kinu”, rekao je Pantić.\nOsim glavne nagrade, eKapija je dodelila i 3 specijalna priznanja.\nPriznanje za inovativnost dobila je mlada kompanija 3F-Fit Fabricando Faber za MOTIMOVE uređaj namenjen asistenciji pokreta osoba sa hendikepom. Priznanje za društvenu korisnost podelile su dve kompanije – Lafarge BFC za jedinstveni koncept gradnje Lafarge kuća i kompanija WIG, koja je razvila automatizovani sistem za pripremu slanih rastvora za efikasno ispunjavanje naftnih bušotina nakon eksploatacije.\nPo prvi put ove godine dodeljeno je i specijalno priznanje za tržišni potencijal, a ponela ga je startap kompanija Playerhunter za istoimenu društvenu mrežu za sportiste.\nOsim nagrađenih investicija u finale ovogodišnjeg izbora za nagradu Aurea plasirala su se još tri projekata: priprodna kozmetika KOOZMETIK, Solagro – interaktivne reciklažne prese i Ekofungi – mešavina dehidratisanog organskog povrća.\nTags: Lafarge BFC\nREAD NEXT: Makedonska vlada i akademija nauka potpisali memorandum o održivom razvoju\nPočetna » Vesti » Životna sredina » Aurea 2018 za Algo Technology i postupak ekstrakcije braon morske alge


Korona virus i budućnost: Kako podići grad protiv pandemije - Ozonpress :: internet portal\nKovid-19 je istakao koliko su gradovi posebno ranjivi usled pandemije\nPandemija virusa korona pretvorila je spoljni svet sa druge strane našeg praga u novoformiranu divljinu.\nJavni prostori sada su oblasti u koje sme da se zalazi samo umereno, sem u slučaju radnika od javnog značaja, tako da za većinu nas ostalih, naši svetovi smanjili su se na veličinu naših domova.\nModerni gradovi nisu pravljeni za život tokom pandemije i ovaj naopaki način života pretvorio ih je u „dezorganizovani niz nepovezanih spavaćih soba i studija“, kaže Lidija Kalipoliti, vanredna profesorka arhitekture na Kuper junionu u Njujorku, U SAD.\nDvadeset prvi vek do sada je doživeo sars, mers, ebolu, ptičiji grip, svinjski grip i sada Kovid-19.\nAko smo zaista ušli u eru pandemija, kako bismo sutra mogli da osmišljavamo gradove tako da spoljni svet ne izgleda kao zabranjena zona, već da ostane bezbedno i naseljivo mesto?\nIstina je da su gradovi već do sada strašno mnogo napredovali kad je u pitanju prevencija bolesti.\n„Nekada je život u gradu smanjivao vaš životni vek… svuda ste imali smrtonosne klopke“, kaže Sonja Šah, novinarka za nauku u autorka knjige Groznica i pandemija.\nMere uvedene zbog sprečavanja širenja Kovida-19 znače da su mnogi ljudi izolovani u svojim domovima\nStvari su se popravile, ali prometni urbani centri i dalje su veliki deo problema u slučaju pandemije.\nBez brzih i efikasnih mera zaštite javnog zdravlja koje bi zaustavile širenje zaraze, što je veći i bolje povezan neki grad, virus će uspeti dalje da ode.\nUz procenu da će 68 odsto svetske populacije do 2050. godine živeti u gradovima, potreba za dobrim osmišljavanjem gradova protiv pandemija samo će postati još veća.\nNisu svi gradovi jednako podložni bolestima.\nBogati gradovi kao što je Kopenhagen, sa mnogo zelenila i prostora za bicikliste, svetski su poznati po prednostima za zdravlje.\nGradovi sa neformalnim naseljima poput Dake su još ranjiviji za vreme pandemije\nAli potpuno je druga priča za one koji žive u neformalnim naseljima ekonomski manje razvijenih gradova kao što je Najrobi u Keniji ili Daka u Bangladešu.\nBez pravih sanitarija ili pristupa čistoj vodi za pranje, „epidemija ima najviše potencijala da nastane i proširi se“, kaže Elvis Garsija, ekspert za javno zdravlje i predavač na Harvardovoj Diplomskoj školi za dizajn.\n„Za 10 godina, procenjuje se da će 20 odsto svetske populacije živeti u urbanim okruženjima sa ograničenim pristupom odgovarajućim vodenim, zdravstvenim i sanitarnim infrastrukturama“, kaže on.\nRešavanje osnovnih sanitarija prvi je korak u izgradnji zdravijeg grada.\n„To znači odgovarajuće vodene i sanitarne sisteme i dobre, kvalitetne domove“, kaže Garsija.\nVirusi vole gužvu\nGustina naseljenosti drugi je faktor koji može da ima veliki uticaj na širenje zaraznih bolesti.\nViše prostora za kretanje ljudi i vežbanje bi moglo da pomogne u smanjenju rizika od širenja infekcije u gradovima\nTo je zato što može da dođe do prenaseljenosti, a što opet može da poveća učestalost prenosa bolesti.\nVuhan, kineski grad u kom je prvi put izbila epidemija Kovida-19, najgušće je naseljen u centralnoj Kini, sa 11 miliona stanovnika.\nIsto tako Njujork, koji je najgore pogođen zarazom u SAD, najgušće je naseljen grad u toj zemlji.\nVidimo nagoveštaje kako bi gradovi budućnosti otporni na pandemije mogli da izgledaju po tome na koji način se urbani prostori preoblikuju danas.\nŠirom planete, gradovi zatvaraju ulice da ljudima daju više prostora.\n„Vremena u zelenilu“ je veoma važno i za ljude\nOklend, u Kaliforniji, otišao je čak toliko daleko da je zatvorio 120 kilometara gradskih ulica u korist pešaka i biciklista.\nVažnost „vremena u zelenilu“\nPristup velikoj količini zelenih površina takođe je važan za mentalno i fizičko zdravlje stanovnika grada tokom pandemije.\nMarianti Tatari, arhitekta iz UNStudija u Amsterdamu, kaže: „Dvadeset minuta ‘vremena provedenog u zelenilu’ dnevno omogućuje nam zdrav i humani pristup našoj aktuelnoj situaciji.“\nAli sa sanitarijama koje su toliko ključan deo zauzdavanja bolesti, boravak u parku bez mogućnosti da vam ruke ostanu čiste mogao bi da predstavlja problem.\nMakej predlaže povećanje izgradnje punktova za pranje ruku u svim gradovima.\nPunktovi za pralje ruku na na javnim mestima mogli bi da pomognu u smanjenju rizika od prenošenja infekcije\n„Kad bi svi posvećeno prali ruke, imali bismo smanjenje svih vrsta zaraza“, kaže ona.\nPromene pod vlastitim krovom\nDžo De Silva, direktorka globalnog održivog razvoja iz inženjerske firme ARUP, tvrdi da ćemo možda morati da promenimo način na koji gradimo i naša unutrašnja okruženja.\nU zajedničkim stambenim zgradama „možda bi trebalo da razmislimo o postojanju više od jednog lifta i više zajedničkih stepeništa“, kaže ona.\nSa tim se izbegavaju „tačke zagušenja“, što je izraz koji označava kad mnogo ljudi pokušava da koristi isti prostor i previše se približavaju jedni drugima tokom tog procesa.\nI sami naši domovi će morati da se promene.\nZato što smo pokušali da ih napravimo tako da štede više energije i toplote, mnoge kancelarije, stanovi i stambeni blokovi nemaju prozore koji mogu da se otvore.\nAko ćemo provoditi više vremena unutra, naše kuće će morati bolje da se provetravaju i da imaju više svetla\nAli ako ćemo provoditi više vremena unutra, naše kuće će morati bolje da se provetravaju i da imaju više svetla, tvrdi Kalipoliti.\nOna opisuje potrebu da se izbegne nešto što se zove „sindrom bolesne zgrade“, a što se dešava „kad su zgrade potpuno zatvorene i dovode do recirkulacije patogena kroz svoje sisteme“.\nPrilagođavanje, prilagođavanje, prilagođavanje\nUkoliko pandemije budu postale sastavni deo naših života, naši gradovi će morati da postanu prilagodljiviji, tvrdi Johan Voltjer iz Škole za arhitekturu i gradove Univerziteta u Vestminsteru.\n„Tokom krize kao što je ova u kojoj se trenutno nalazimo, to će značiti stvaranje privremenog smeštaja i izgradnju fleksibilnijih zdravstvenih centara, kao i dostupan prostor u gradovima za njih“, kaže on.\nJedan primer za ovo je privremena bolnica Najtingejl u Londonu, pretvorena iz konvencijskog centra za samo devet dana i sa kapacitetom da primi 4.000 pacijenata, i bolnica sa 1.000 kreveta u Vuhanu koja je izgrađena od temelja za samo 10 dana.\nDostupan prostor i sposobnost da se naprave ove brze, privremene građevine biće fundamentalan deo grada podignutog protiv pandemije.\nKineske vlasti su uspele da sagrade bolnicu sa 1.000 kreveta u Vuhanu za samo 10 dana\nAli gradovi će možda morati da idu dalje od „ove sposobnosti da se brzo promene, od isporuke osnovnih potrepština, kupljenih stvari i robe, do ruta za evakuaciju“, kaže Voltjer.\nOtpornost prema pandemiji\nDakle, upotrebna naših trenutnih prostora u različite svrhe, primena dalje sanitizacije i prebacivanje na više prostora za pešake biće ključna svojstva u gradu budućnosti otpornom na pandemiju.\nAli jedna od najvećih promena u našim gradovima neće biti toliko vidljiva kao neka luksuzna nova zgrada ili veliki novi park, tvrdi ekspertkinja za arhitekturu i dizajn Davina Džekson, autorka knjige Gradovi podataka: Kako sateliti preobražavaju arhitekturu i dizajn.\n„Gradovi budućnosti moraće da se osmišljavaju tako da izađu na kraj sa potpuno nevidljivim tokovima [nečega kao što je globalni virus]. I tu nastupa mapiranje uz pomoć podataka.“\nOna daje primer koji nas vraća u urbanu utrobu grada: istraživači iz laboratorije Senzible siti na MIT-u postavili su senzore u kanalizaciju kako bi otkrili koncentraciju ilegalnih droga i štetnih bakterija u konkretnim oblastima.\nGradovi izgrađeni protiv pandemije najverovatnije će biti puni skrivenih senzora koji će pomoći pri mapiranju širenja zaraze.\nJoš jedan bitan aspekt u podizanju grada otpornog na pandemiju jeste razmišljanje o tome kako doći do izvora hrane.\nU našem globalizovanom svetu, resursi iz svih krajeva sveta mogu da završe u srcu naših urbanih centara za svega nekoliko sati ili dana – a virusi mogu da se šlepaju sa njima.\n„Naši gradovi nisu citadele“, kaže novinarka za nauku i autorka Sonja Šah.\nKriza Kovida-19 potekla je iz Vuhana, koji ima veliku železničku stanicu, povezujući grad sa ostatkom Kine i prometnim međunarodnim aerodromom.\nKineski grad Vuhan, gde je počela epidemija, je izuzetno povezan sa ostatkom Kine\n„Pet miliona ljudi je izašlo iz Vuhana pre nego što su zatvorili grad“, kaže Šah.\nOna kaže da će, za potrebe smanjivanja rizika, naši gradovi u budućnosti možda morati da postanu lokalizovaniji i samoodrživi.\n„Nije da svako mesto mora da postane ostrvo, već samo da postoji nekakva svest o ravnoteži i održivosti koju možete da vidite u vlastitom naselju.“\nVeć imate primere urbanih farmi koje prehranjuju milione u slučajevima kad nema mnogo drugog izbora.\nGrozdovi i grad\nTokom Drugog svetskog rata, Amerikanci su zasadili 20 miliona kućnih bašti s povrćem, proizvevši više od četiri miliona kilograma roda svake godine, što je činilo 44 odsto ukupne američke žetve.\nAli izazov podizanja samoodrživog grada i dalje je ogroman.\nPre pandemije korona virusa, australijski grad Melburn je eksperimentisao sa inicijativom „lokalizacije“\nElvis Garsija sa Harvarda slaže se da grad budućnosti mora da bude lokalizovaniji, ne samo u pogledu hrane već i pristupa svakodnevnim pogodnostima.\n„Možda morate da stvorite male zaokružene entitete u mega-gradovima“, kaže on.\nJedan primer za ovo je 20-minutni grad, nešto što je isprobavano u Melburnu, u Australiji, pre izbijanja pandemije virusa korona.\nU dvadesetominutnom gradu, skoro sve što je nekom stanovniku potrebno, od šopinga preko zdravstvenih službi do teretane, nalazi se na 20 minuta peške ili biciklom.\nLokalizacija ili globalizacija\nLokalizacija može da pomogne i kod jedne druge tačke spoticanja u borbi protiv zaraze – masovnog javnog prevoza.\nIako se hvali kao ekološko rešenje za zagađenje koje izaziva upotreba pojedinačnih automobila, javni prevoz nije idealno rešenje u situaciji pandemije.\nGradovi će, dakle, morati da omogućavaju više prostora za vožnju bicikla, a možda će morati da „obezbede i više staza i sporednijih puteva kako bi postojali alternativni pravci da se stigne negde: da nismo svi kolektivno na istom putu ili u istom javnom prevozu“, kaže Johan Voltjer.\nMožda ne bi trebalo da zamišljamo nove planove za sjajne gradske centre kad zamišljamo gradove otporne na pandemiju\nAli dok svet pokušava da se izbori sa surovom stvarnošću naše aktuelne situacije, ne možemo naprosto samo da izgradimo izlaz iz ovog problema.\nMora da dođe do promene u načinu razmišljanja za svaki grad budućnosti, tvrdi arhitekta Roberto Palomba, koji se trenutno nalazi u karantinu u svom domu u Milanu.\nOn smatra da pre nego što počnemo da razmišljamo o novim gradovima, treba prvo da se usredsredimo na sprečavanje da uopšte dođe do izbijanja novih bolesti.\nDakle, možda ne bi trebalo da zamišljamo nove planove za sjajne gradske centre kad zamišljamo gradove otporne na pandemiju.\nUkoliko se budemo dobro pripremili za pandemiju, naši gradovi bi mogli da izgledaju umnogome kao što izgledaju danas – samo malo manje prometni, sa više lokalnog otvorenog prostora i više resursa koji su ljudima potrebni da ostanu samoodrživi na vlastitom pragu.\ndemografija 04/06/2020 u 20:26 Odgovorite\nKo proverava ove migrante koje sve bolesti imaju, da li su vakcinisani, da li imaju tuberkulozu, sidu, hepatitis C, koleru, tifus, i na kraju, taj kineski korona virus?


Додела награда „Цвет успеха за жену змаја 2015“\t| Arhiva internet prezentacije Ministarstva privrede do 31. avgusta 2021. godine\nDodela nagrada „Cvet uspeha za ženu zmaja 2015“\nPomoćnica ministra za razvoj malih i srednjih preduzeća i preduzetništva Katarina Obradović Jovanović dodeliće večeras, u jednoj od kategorija, nagradu – „Cvet uspeha za ženu zmaja 2015“, najboljim preduzetnicama u Srbiji.\nNagradu „Cvet uspeha za ženu zmaja 2015“, najboljim preduzetnicama u Srbiji, dodeljuje već devet godina Udruženje poslovnih žena Srbije. Cilj je afirmacija uspešnih preduzetnica i vidljivost njihovog doprinosa ekonomskom razvoju Srbije. Priznanjem najuspešnijim preduzetnicama skreće se pažnja javnosti na pokretačku snagu ženskog biznisa.\nZa nagradu je nominovano 30 preduzetnica, a imena ovogodišnjih dobitnica biće saopštena na svečanoj dodeli priznanja 28. oktobra u beogradskom pozorištu „Madlenianum“.\nKao i predhodnih godina, pored osnovnih, biće dodeljena u specijalna priznanja uspešnim preduzetnicama za doprinos razvoju ženskog preduzetništva u različitim segmentima poslovanja gde su postigle zapažen uspeh na domaćem i inostranom tržištu.\nNagrada se dodeljuje u dve osnovne kategorije: „Najevropskija ženska firma“ i „Najbolji model zapošljavanja žena“, kao i u potkategoriji „Samozapošljavanje“.\nPočetna»Vesti»Dodela nagrada „Cvet uspeha za ženu zmaja 2015“


MUP Srbije:Određeno zadržavanje bivišim funkcionerima Razvojne banke\nBivši predsjednik Izvršnog odbora Razvojne banke Vojvodine G. K. i nekadašnji član Izvršnog odbora banke J. K. P. danas su uhapšeni i određeno im je policijsko zadržavanje, saopštilo je Ministarstvo unutrašnjih poslova Srbije.\nOni su osumnjičeni za zloupotrebu službenog položaja prilikom odobravanja kredita i bankarskih garancija privrednim društvima pod kontrolom D. B.\nRiječ je o firmama "Borovica transport", "Panonija putevi", "Sremski putevi", "Putevi Sremska Mitrovica", "Hidrograđevinar" Sremska Mitrovica, "Dunav grupa agregati" Novi Sad, "Vojvodinaput - Zrenjanin", "Napredak" iz Apatina i "Rumatrans" iz Rume.\nMUP je saopštio i da se nastavlja istraga u vezi sa poslovanjem Razvojne banke Vojvodine.\nU martu su uhapšeni predsednik Izvršnog odbora Razvojne banke Vojvodine Srđan Petrović, koji je bio i privremeni upravnik u Metals banci, Biljana Jovanović koja je bila predsjednica IO i kreditnog odbora i Slobodan Bajin koji je bio član kreditnog odobra RBV.\nOni su osumnjičeni da su oštetili Razvojnu banku Vojvodine za više od 25 miliona eura.


Advokat tvrdi da za Gajića nema osnova da bude u pritvoru - Srpskacafe\nAdvokat tvrdi da za Gajića nema osnova da bude u pritvoru\nČetvrtak, 14.10.2021., 11:01 Četvrtak, 14.10.2021., 10:28\nDirektor dobojske bolnice “Sveti apostol Luka” Mladen Gajić nije kriv i nema osnova da se drži u pritvoru, izjavio je njegov branilac, advokat Siniša Mikić.\nMikić je rekao da ima materijalne dokaze koji osporavaju navode tužilaštva da je Gajić zloupotrebio službeni položaj u postupcima javne nabavke medicinske opreme tokom pandemije kovida 19.\n-Danas sam primio rješenje o određivanju pritvora Gajiću, na koje ću uložiti žalbu i tražiti ukidanje pritvora – rekao je Mikić.\nOn kaže da se Gajić, koji je uhapšen u sklopu afere “Korona ugovori”, tereti po tri tačke – da je povrijedio pravilnik o nabavci, zakon o javnim nabavkama i da je propustio da izvrši nadzor nad prijemom robe.\nSmatra da tu nema riječi o krivičnom djelu i da, ukoliko se utvrdi eventualni propust, Gajić može teretiti samo za prekršaj definisan u članu 116. 116 Zakona o javnim nabavkama. Mikić osporava i navode tužilaštva da je ponuđač bio nekvalifikovano lice.\n-Kroz medije, a i tužilaštvo forsira da je nabavku izvršila turistička agencija “Travel4fun” i tačno je da je ona učestvovala u nabavci, ali kao dio konzorcijuma, zajedno sa preduzećem “Promeding” koja ima dozvolu Agencije za lijekove i medicinska sredstva od 16. avgusta 2019. godine u kojoj je legitimisano kao nosilac dozvole zajedno sa “Travel4fun” – rekao je Mikić.\nNovinarima je predočio ugovor o formiranju konzorcijuma sa tačno definisanim obavezama, prema kojem je “Travel4fun” označen kao nosilac konzorcijuma zbog čega je ugovor i potpisan sa njim i od nje preuzeta medicinska oprema.\n-“Travel4fun” se legitimisao kao dio konzorcijuma koji će organizovati prevoz letom iz Kine, i taj dio je bio poznat Mladenu Gajiću – istakao je Mikić.\nOsporio je i navode tužilaštva da je Gajić propustio da izvrši nadzor nad prijemom robe u bolnicu, što argumentuje činjenicom da je bolnica organizovana po ISO standardu prema kojem svako odjeljenje ima svoju komisiju koja je zadužena za prijem robe.\n-Direktor ne može biti odgovoran za nešto što je obaviješten u skladu sa dokumentacijom i procedurom bolnice – rekao je Mikić.\nNaglasio je da određivanje pritvora zbog uticaja na svedoke ne stoji, jer se radi o pet osoba koji su članovi komisije za prijem robe za čije saslušanje su dovoljna dva dana, na čemu će i insistirati u tužilaštvu.


Nemačku brinu „Iskanderi“ kod Kalinjingrada - Sputnjik Srbija\n17:04 03.03.2017 Preuzmite kraći link\nNemačke vlasti su krajnje zabrinute zbog raspoređivanja raketnih kompleksa „Iskander“ u Kalinjingradskoj oblasti i navode da će mogući odgovor, ako ga bude, biti napravljen u okviru NATO-a.\n„Sada smo u fazi zabrinutosti za evropsku bezbednost. Naravno, raspoređivanje raketa ’Iskander M‘ u Kalinjingradu ne pomaže uspostavljanju poverenja, jer rakete koje su tamo mogu doleteti do Berlina“, izjavila je opunomoćenica federalne Vlade za kontrolu naoružavanja i MIP-a Nemačke Patrisija Flor.\nU oktobru prošle godine Ministarstvo odbrane Rusije potvrdilo je daje ruska vojska, zbog povećanja vojnog kontingenta NATO-a na Pribaltiku i istočnoj Evropi, prebacila u Kalinjingradsku oblast raketne komplekse „Iskander“. Nakon saopštenja o tom koraku baltičke zemlje i SAD optužile su Moskvu za zaoštravanje situacije u regionu i ocenili to kao adekvatni odgovor na akcije Severnoatlantske alijanse.\nPatrisija Flor je izjavila da Nemačka neće preduzeti jednostrane mere zbog „Iskandera“.\n„Nemačka je članica vojne alijanse, NATO-a, zato nećemo preduzimati nikakve jednostrane korake, sve ćemo dogovarati sa NATO-om“, dodala je ona.


Pentagon i FBI vade fleke\nIzvor: RTS, 30.Jul.2010, 14:09\nAmerički ministar odbrane Robert Gejts, optužio osnivača "Vikiliksa" da je, objavljujući tajna dokumenta o Avganistanu, "okrvavio ruke" i doveo vojnike u opasnost. FBI pozvan da pomogne u istrazi o tom slučaju.\nPošto je uz posredovanje internet strane "Vikiliks" u javnost dospeo sadržaj više od 92.000 tajnih dokumenata Pentagona o stradanjima civila u ratu u Avganistanu, to odavanje podataka razljutilo je američkog >> Pročitaj celu vest na sajtu RTS << ministra odbrane Roberta Gejtsa.\nGejts je osudio čelnike te internet strane i pozvao Federalni istražni biro da pomogne u istrazi o tom slučaju.\nNajviši zvaničnici američke administracije, ministar odbrane Robert Gejts i komandant Združenog generalštaba admiral Majkl Malen, izrazili su nezadovoljstvo zbog curenja poverljivih vojnih podataka o ratu u Avganistanu.\nGejts je ljutito rekao da je reč o kršenju bezbednosnih propisa velikih razmera što bi moglo da ugrozi živote američkih vojnika, njihovih saveznika i doušnika Avganistanaca.\n"Izneti vojni podaci ne predstavljaju zvanične stavove ili politiku, a po mom sudu oni u suštini ne dovode u pitanje našu trenutnu strategiju u Avganistanu i izglede za njen uspeh. U njima je veliki broj ličnih impresija i podataka starih više godina, lišenih konteksta ili analize", izjavio je Robert Gejts, ministar odbrane SAD.\nAmerički ministar odbrane dodaje da će ovaj incident primorati vojsku na reviziju načina deljenja obaveštajnih podataka sa jedinicama na frontu.\n"Opasnost od objavljivanja ovakvih podataka je i u tome, što se tako nanosi šteta odnosima Amerike sa saveznicima i ugledu Sjedinjenih Država u tom, ključnom delu sveta. Obaveštajni izvori i metodi, vojna taktika, tehnika i postupci postaće, na taj način, poznati i našim neprijateljima'', istakao je Gejts.\nAdmiral Majl Malen, komandant združenog generalštaba je tim povodom rekao da je Džulijan Asanž, osnivač "Vikiliksa", možda već "okrvavio ruke".\nAsanž je, odgovorio da se nadao kako će objavljivanjem ovakvih podataka pokrenuti raspravu o ratu u Avganistanu.\nAmerička vlada pozvala je FBI da pomogne u potrazi za osobama odgovornim za curenje poverljivih vojnih podataka u javnost i njihovo objavljivanje na vebsajtu "Vikiliks".\nPogledaj vesti o: Wikileaks


17. Jula 2019. - Grad Sarajevo\nKljuč Grada Sarajeva bivšem američkom senatoru Bobu Dolu\nGradsko vijeće Grada Sarajeva danas je jednoglasno podržalo prijedlog gradonačelnika da se američkom senatoru Bobu Dolu uruči priznanje Ključ grada Sarajeva.\nDole je jedan je od najvažnijih ličnosti u izgradnji čvrstih prijateljskih odnosa Bosne i Hercegovine, posebno Sarajeva kao glavnog grada sa Sjedinjenim Američkim Državama.\n„Ugledni republikanski političar iz Kanzasa tokom svoje cijele političke karijere bio je vezan za našu zemlju i grad. Posebno u vrijeme agresije na Bosnu i Hercegovinu, ali i u godinama rekonstrukcije i obnove. U tom periodu Dole je bio snažni zagovornik vojne intervencije koja bi zaustavila rat i razaranje u Bosni i Hercegovini. Prema relevantnim studijama, upravo Dolov angažman u Senatu i pritisak koji je vršio na tadašnju demokratsku administraciju, bili su presudni u odluci bivšeg predsjednika SAD Bila Clintona da, zajedno sa NATO snagama, pokrene vojnu intervenciju u BiH“, naveo je gradonačelnik u obrazloženju.\nPored toga, Dole je vrlo jasno i precizno javno okarakterizirao događaje u BiH kao agresiju i genocid. Njegov doprinos kao predsjednika Međunarodne komisije za nestale bio je nemjerljiv u prvim godinama intenzivne potrage i identifikacije žrtava ratnih zločina.\nDole je u više navrata posjećivao Sarajevo i Bosnu i Hercegovinu, a njegov snažan politički glas kao bivšeg lidera većine u američkom kongresu podsticao je reforme i napredak Sarajeva i cijele države u protekle dvije decenije.\n„Priznanje Ključ Sarajeva, je kruna i najbolji način da se Sarajevo kao glavni grad BiH, simbolično oduži senatoru Dolu za nesebičnu pomoć, zalaganje i borbu za istinu koja nam je bila nerijetko važnija od humanitarnog angažmana. Senator Dole je legenda američke politike s kraja 20. stoljeća, jedan od rijetkih političara tog kalibra koji je od samog početka bio zastupnik odlučnog protivljenja zločinu i agresiji te napretku i prosperitetu BiH kao države i Sarajeva kao glavnog grada“, rekao je tim povodom gradonačelnik Skaka.\nRobert Džozef „Bob“ Dol je penzionisani američki senator iz savezne države Kansas, koji je tu funkciju obavljao u periodu od 1969. – 1996., a jedno vrijeme je bio i vođa većinske parlamentarne grupe u Senatu. Bob Dole je bio i kandidat Republikanske stranke na predsjedničkim izborima 1996. te kandidat za potpredsjednika na izborima 1976. godine.\n17. Jula 2019. in Novosti


Od četvrtka crveni meteoalarm za celu Srbiju: Za vikend temperatura do 42 stepena!\nVeoma sunčano i toplo vreme preovladavaće u celoj zemlji\nVesti 02.08.2017. - 14:55h Autor: agencije\nU Srbiji se danas očekuju temperature od 34 do 38 stepeni, dok će u petak i za vikend u većini mesta maksimalna temperatura biti 39 i 40 stepeni. Od četvrtka u celoj zemlji biće proglašen crveni meteoalarm.\nKako je saopštio Republički hidrometeorološki zavod, duvaće slab i umeren, jugoistočni vetar. Najniža temperatura biće od 15 do 23, a najviša do 38 stepeni. U Beogradu će takođe biti sunčano i veoma toplo sa najnižom temperaturom od oko 23, a najvišom oko 37 stepeni.\nPrema izgledima vremena za narednih sedam dana, do 9. avgusta, biće sunčano i veoma toplo sa maksimalnom temperaturom u većini mesta od 35 do 39 stepeni, za vikend lokalno i oko 41 stepen. Početkom naredne sedmice retka pojava popodnevnih lokalnih pljuskova sa grmljavinom.\nZa sada je na snazi narandžasti meteoalarm, koji se, pojašnjava Sovilj, uvek izdaje kada maksimalne temperature dostignu 35 stepeni, ali počev od četvrtka pa do 10. avgusta zbog temperature iznad 38 stepeni biće na snazi najviši stepen upozorenja, odnosno crveni meteoalarm. Sovilj kaže da će biti još toplih talasa do kraja leta, ali i da je malo verovatno da se ovakve vrućine ponove do kraja avgusta ili u septembru.\nVremenska prognozaVrućinecrveni meteoalarmLetoSrbija


Novo istraživanje: Kovid 19 je možda autoimuna bolest - Sputnjik Srbija\n01:48 24 Jun 2021\nNovo istraživanje: Kovid 19 je možda autoimuna bolest\n19:38 18.12.2020 Preuzmite kraći link\nNova studija Univerziteta Jejl otkrila je da pacijenti u kritičnom stanju koji su oboleli od kovida 19 imaju neproporcionalan broj takozvanih autoantitela, koja imuni sistem okreću protiv samog sebe, pogoršavajući stanje bolesnika.\nIstraživači su koristili naprednu tehniku skrininga na 170 hospitalizovanih pacijenata da bi otkrili autoantitela koja pacijentu nanose kolateralnu štetu napadajući sopstvene organe i imunološki sistem umesto da pogađaju virus.\nTokom istraživanja upoređivana su i antitela pacijenata koji su imali blaže ili asimptomatske infekcije, kao i onih koji nisu bili zaraženi virusom korona.\nKod pacijenata hospitalizovanih sa kovidom 19 pronašli su autoantitela, poput interferona, prirodnih ćelija ubica i Te ćelija, koja bi mogla da poremete rad imunološkog sistema, koji u osnovi treba da napadne neprijatelja, to jest virus.\nPrisustvo autoantitela je više puta otkriveno kod najkritičnijih pacijenata zaraženih koronom, a eksperimenti sprovedeni na miševima pokazali su da su autoantitela verovatno pogoršala bolest.\nIstraživači, nažalost, nisu pronašli nijedno specifično autoantitelo u vezi sa kovidom 19 koje bi moglo upozori lekare na razvoj teškog oblika korone kod pacijenata.\nMisterija oko razvijanja kliničke slike različite težine ostaje, ali istraživanje sugeriše da ljudi sa već postojećim autoantitelima imaju veći rizik da ozbiljno obole od kovida 19.\nIstraživanje, koje tek treba da prođe recenziju, podržava ideju da bi se, bar za pojedine pacijente, kovid 19 mogao smatrati autoimunom bolešću koju je aktivirao virus korona.\nNekoliko ranijih studija otkrilo je da da su pacijenti bez autoimune bolesti u svojoj zdravstvenoj istoriji razvili ova autoantitela nakon što su se zarazili kovidom 19. Druga istraživanja su pokazala da pacijenti sa ozbiljnim kliničkom slikom uzrokovanom koronom mogu da razviju autoantitela na interferone, još jednu ključnu komponentu ljudske sposobnosti da se bori protiv virusnih infekcija, prenosi RT.\nU dodatnoj studiji, objavljenoj ove nedelje u časopisu „Nejčr neurosajns“, utvrđeno je da protein virusa može da prođe kroz krvno-moždanu barijeru kod miševa, što sugeriše da bi isto moglo biti moguće i kod ljudi, a moglo bi da objasni i neka zabrinjavajuća pitanja povezana sa ozbiljnom stanjem pacijenata zaraženih virusom korona.\nimunitet, virus korona, antitela